text:
τη μέθοδο που περιγράφεται στο παράρτημα 8 του παρόντος κανονισμού. Η δειγματοληψία και η ανάλυση υδρογόνου εκτελούνται όπως ορίζεται. Μπορούν να εγκριθούν άλλες μέθοδοι ανάλυσης, εάν αποδειχθεί ότι παρέχουν ισοδύναμα αποτελέσματα.
 5.4.3.
 Στη διάρκεια μιας κανονικής διαδικασίας φόρτισης υπό τις συνθήκες που ορίζονται στο παράρτημα 8, οι εκπομπές υδρογόνου είναι κάτω των 125 g στη διάρκεια 5 h ή κάτω των 25 x t2 g στη διάρκεια t2 (σε h).
 5.4.4.
 Στη διάρκεια φόρτισης που πραγματοποιείται από φορτιστή που παρουσιάζει βλάβη (σύμφωνα με τις συνθήκες που ορίζονται στο παράρτημα 8), οι εκπομπές υδρογόνου είναι κάτω των 42 g. Επιπλέον, ο φορτιστής περιορίζει την πιθανή αυτή βλάβη στα 30 λεπτά.
 5.4.5.
 Όλες οι λειτουργίες που συνδέονται με τη φόρτιση του REESS ελέγχονται αυτόματα, συμπεριλαμβανομένου του διακόπτη παύσης της φόρτισης.
 5.4.6.
 Δεν είναι δυνατός ο χειροκίνητος έλεγχος των σταδίων φόρτισης.
 5.4.7.
 Οι κανονικές λειτουργίες σύνδεσης και αποσύνδεσης με το δίκτυο διανομής ή οι διακοπές ρεύματος δεν επηρεάζουν το σύστημα ελέγχου των σταδίων φόρτισης.
 5.4.8.
 Οι σοβαρές αστοχίες φόρτισης επισημαίνονται πάντα στον οδηγό. Ως σοβαρή αστοχία θεωρείται μια αστοχία που μπορεί να οδηγήσει σε δυσλειτουργία του φορτιστή κατά τη διάρκεια μετέπειτα φόρτισης.
 5.4.9.
 Ο κατασκευαστής πρέπει να δηλώνει στο εγχειρίδιο χρήστη τη συμμόρφωση του οχήματος προς τις απαιτήσεις αυτές.
 5.4.10.
 Η έγκριση που χορηγείται σε τύπο οχήματος σχετικά με τις εκπομπές υδρογόνου μπορεί να επεκταθεί σε διαφορετικούς τύπους οχήματος που ανήκουν στην ίδια οικογένεια, σύμφωνα με τον ορισμό της οικογένειας που δίνεται στο παράρτημα 8 προσάρτημα 2.
 6. Μέρος II: Απαιτήσεις επαναφορτιζόμενου συστήματος αποθήκευσης ηλεκτρικής ενέργειας (REESS) σε σχέση με την ασφάλειά του
 6.1.
 Γενικά
 Εφαρμόζονται οι διαδικασίες που προβλέπονται στο παράρτημα 9 του παρόντος κανονισμού.
 6.2.
 Κραδασμοί
 6.2.1.
 Η δοκιμή διεξάγεται σύμφωνα με το παράρτημα 9Α του παρόντος κανονισμού.
 6.2.2.
 Κριτήρια αποδοχής
 6.2.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.2.2.2.
 Στην περίπτωση REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.3.
 Θερμικό σοκ και κύκλος δοκιμών
 6.3.1.
 Η δοκιμή διεξάγεται σύμφωνα με το παράρτημα 9Β του παρόντος κανονισμού.
 6.3.2.
 Κριτήρια αποδοχής
 6.3.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η


text:
χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.3.2.2.
 Στην περίπτωση REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.4.
 Μηχανική πρόσκρουση
 6.4.1.
 Μηχανικός κρούση
 Κατ’ επιλογή του κατασκευαστή, η δοκιμή μπορεί να διεξαχθεί ως
 α)
 δοκιμή με όχημα σύμφωνα με το σημείο 6.4.1.1. του παρόντος κανονισμού,
 β)
 δοκιμή με κατασκευαστικά στοιχεία σύμφωνα με το σημείο 6.4.1.2. του παρόντος κανονισμού ή
 γ)
 οποιοσδήποτε συνδυασμός των ως άνω α) και β), όταν το όχημα κινείται σε διαφορετικές κατευθύνσεις.
 6.4.1.1.
 Δοκιμή με όχημα
 Η συμμόρφωση με τις απαιτήσεις των κριτηρίων αποδοχής του κατωτέρω σημείου 6.4.1.3. μπορεί να αποδειχθεί μετά την εγκατάσταση ενός ή περισσοτέρων REESS σε οχήματα που έχουν υποβληθεί σε δοκιμές σύγκρουσης οχήματος σύμφωνα με τον κανονισμό του ΟΗΕ αριθ. 94 παράρτημα 3 ή τον κανονισμό του ΟΗΕ αριθ. 137 παράρτημα 3, εάν πρόκειται για μετωπική πρόσκρουση, και τον κανονισμό του ΟΗΕ αριθ. 95 παράρτημα 4, εάν πρόκειται για πλευρική πρόσκρουση. Η θερμοκρασία περιβάλλοντος και η κατάσταση φόρτισης συμφωνούν με τους εν λόγω κανονισμούς. Η απαίτηση αυτή θεωρείται ότι εκπληρώνεται εάν το όχημα που είναι εξοπλισμένο με ηλεκτρικό σύστημα κίνησης που λειτουργεί με υψηλή τάση έχει εγκριθεί σύμφωνα με τον κανονισμό αριθ. 94 του ΟΗΕ (σειρά τροποποιήσεων 04 ή μεταγενέστερη) ή τον κανονισμό αριθ. 137 του ΟΗΕ (σειρά τροποποιήσεων 01 ή μεταγενέστερη) για μετωπική πρόσκρουση και τον κανονισμό αριθ. 95 του ΟΗΕ (σειρά τροποποιήσεων 05 ή μεταγενέστερη) για πλευρική πρόσκρουση.
 Η έγκριση ενός REESS που υποβάλλεται σε δοκιμή βάσει του παρόντος σημείου χορηγείται μόνο για τον συγκεκριμένο τύπο οχήματος.
 6.4.1.2.
 Δοκιμή με κατασκευαστικά στοιχεία
 Η δοκιμή διεξάγεται σύμφωνα με το παράρτημα 9Γ του παρόντος κανονισμού.
 6.4.1.3.
 Κριτήρια αποδοχής
 Κατά τη διάρκεια της δοκιμής, δεν υπάρχουν ενδείξεις για:
 α)
 φωτιά·
 β)
 έκρηξη·
 γ1)
 διαρροή ηλεκτρολυτών εφόσον υποβάλλονται σε δοκιμή σύμφωνα με το σημείο 6.4.1.1.:
 i)
 Στην περίπτωση REESS υδατικού ηλεκτρολύτη:
 εντός 60 λεπτών μετά την πρόσκρουση δεν παρατηρείται διαρροή ηλεκτρολυτών από το REESS προς τον θάλαμο των επιβατών·
 δεν διέρρευσε περισσότερο από 7 % κατ’ όγκο του ηλεκτρολύτη του REESS με μέγιστη διαρροή 5,0 l από το REESS προς το εξωτερικό του θαλάμου επιβατών. Η διαρροή ηλεκτρολύτη μπορεί να μετρηθεί με τις συνήθεις τεχνικές προσδιορισμού των όγκων υγρού μετά τη συλλογή του. Για περιέκτες που περιέχουν Stoddard, χρωματισμένο ψυκτικό μέσο και ηλεκτρολύτη, τα υγρά αφήνονται να διαχωριστούν ανάλογα με το ειδικό βάρος και μετρώνται στη συνέχεια.
 ii)
 Στην περίπτωση REESS ξηρού ηλεκτρολύτη:
 Για περίοδο από την πρόσκρουση έως 60 λεπτά μετά την πρόσκρουση, δεν υπάρχει διαρροή υγρού ηλεκτρολύτη από το REESS στον θάλαμο επιβατών ή στον χώρο αποσκευών και δεν υπάρχει διαρροή υγρών ηλεκτρολυτών προς το εξωτερικό του οχήματος. Η απαίτηση αυτή επαληθεύεται με οπτικό έλεγχο χωρίς αποσυναρμολόγηση οποιουδήποτε μέρους του οχήματος.
 γ2)
 Διαρροή ηλεκτρολυτών εφόσον υποβάλλονται σε δοκιμή σύμφωνα με το σημείο 6.4.1.2.

type: contracts

jurisdiction: EU


text:
Μετά τη δοκιμή με το όχημα (σημείο 6.4.1.1.), το REESS παραμένει προσαρτημένο στο όχημα με τουλάχιστον μία αγκύρωση, στήριγμα κατασκευαστικών στοιχείων ή οποιαδήποτε δομή που μεταφέρει φορτία από το REESS στη δομή του οχήματος, ενώ το REESS που βρίσκεται εκτός του θαλάμου επιβατών δεν πρέπει να εισέρχεται στον θάλαμο επιβατών.
 Μετά τη δοκιμή με τα κατασκευαστικά στοιχεία (σημείο 6.4.1.2.) η υπό δοκιμή διάταξη συγκρατείται από τα εξαρτήματά της και τα κατασκευαστικά της στοιχεία παραμένουν εντός των ορίων της.
 Εάν πρόκειται για REESS υψηλής τάσης, η αντίσταση μόνωσης της υπό δοκιμή διάταξης διασφαλίζει τουλάχιστον 100 Ω/V για το σύνολο του REESS που μετράται μετά τη δοκιμή σύμφωνα με το παράρτημα 45A ή το παράρτημα 45B του παρόντος κανονισμού ή εκπληρώνεται ο βαθμός προστασίας IPXXB για την υπό δοκιμή διάταξη.
 Εάν πρόκειται για REESS που υποβάλλεται σε δοκιμή σύμφωνα με το σημείο 6.4.1.2., οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.4.2.
 Μηχανική ακεραιότητα
 Η παρούσα δοκιμή εφαρμόζεται μόνο στα REESS που προορίζονται για εγκατάσταση σε οχήματα κατηγοριών M1 και N1.
 Κατ’ επιλογή του κατασκευαστή, η δοκιμή μπορεί να διεξαχθεί ως:
 α)
 δοκιμή με όχημα σύμφωνα με το σημείο 6.4.2.1. του παρόντος κανονισμού,
 β)
 δοκιμή με κατασκευαστικά στοιχεία σύμφωνα με το σημείο 6.4.2.2. του παρόντος κανονισμού.
 6.4.2.1.
 Δοκιμή συγκεκριμένου οχήματος
 Κατ’ επιλογή του κατασκευαστή, η δοκιμή μπορεί να διεξαχθεί ως:
 α)
 δυναμική δοκιμή με όχημα σύμφωνα με το σημείο 6.4.2.1.1. του παρόντος κανονισμού ή
 β)
 δοκιμή κατασκευαστικών στοιχείων συγκεκριμένου οχήματος σύμφωνα με το σημείο 6.4.2.1.2. του παρόντος κανονισμού ή
 γ)
 οποιοσδήποτε συνδυασμός των ως άνω α) και β), όταν το όχημα κινείται σε διαφορετικές κατευθύνσεις.
 Όταν το REESS τοποθετείται σε σημείο το οποίο βρίσκεται μεταξύ μιας γραμμής που ξεκινάει στο οπίσθιο άκρο του οχήματος και είναι κάθετη προς τον διαμήκη άξονα του οχήματος και μιας γραμμής που είναι παράλληλη προς αυτήν τη γραμμή και βρίσκεται 300 mm προς το εμπρόσθιο μέρος του οχήματος, ο κατασκευαστής αποδεικνύει την απόδοση της μηχανικής ακεραιότητας του REESS του οχήματος στην τεχνική υπηρεσία.
 Η έγκριση ενός REESS που δοκιμάζεται βάσει αυτού του σημείου χορηγείται μόνο για τον συγκεκριμένο τύπο οχήματος.
 6.4.2.1.1.
 Δυναμική δοκιμή με όχημα
 Η συμμόρφωση με τις απαιτήσεις των κριτηρίων αποδοχής του σημείου 6.4.2.3. που ακολουθεί μπορεί να αποδειχθεί μετά την εγκατάσταση ενός ή περισσοτέρων REESS σε οχήματα που έχουν υποβληθεί σε δοκιμές πρόσκρουσης οχήματος σύμφωνα με το παράρτημα 3 των κανονισμών του ΟΗΕ αριθ. 94 έως 137, εάν πρόκειται για μετωπική πρόσκρουση, και το παράρτημα 4 του κανονισμού του ΟΗΕ αριθ. 95, εάν πρόκειται για πλευρική πρόσκρουση. Η θερμοκρασία περιβάλλοντος και η κατάσταση φόρτισης συμφωνούν με τους εν λόγω κανονισμούς. Η απαίτηση αυτή θεωρείται ότι εκπληρώνεται εάν το όχημα που είναι εξοπλισμένο με ηλεκτρικό σύστημα κίνησης που λειτουργεί με υψηλή τάση έχει εγκριθεί σύμφωνα με τον κανονισμό αριθ. 94 του ΟΗΕ (σειρά τροποποιήσεων 04 ή μεταγενέστερη) ή τον κανονισμό αριθ. 137 του ΟΗΕ (σειρά τροποποιήσεων 01 ή μεταγενέστερη) για μετωπική πρόσκρουση και τον κανονισμό αριθ. 95 του ΟΗΕ (σειρά τροποποιήσεων 05


text:
ή μεταγενέστερη) για πλευρική πρόσκρουση.
 6.4.2.1.2.
 Δοκιμή κατασκευαστικών στοιχείων συγκεκριμένου οχήματος
 Η δοκιμή διεξάγεται σύμφωνα με το παράρτημα 9Δ του παρόντος κανονισμού.
 Η δύναμη σύνθλιψης που καθορίζεται στο σημείο 3.2.1. του παραρτήματος 9Δ καθορίζεται από τον κατασκευαστή του οχήματος ο οποίος χρησιμοποιεί τα δεδομένα που προκύπτουν είτε από τις πραγματικές δοκιμές σύνθλιψης είτε από την προσομοίωσή της όπως προβλέπεται στο παράρτημα 3 των κανονισμών αριθ. 94 ή αριθ. 137 του ΟΗΕ κατά την κατεύθυνση της κίνησης του οχήματος και σύμφωνα με το παράρτημα 4 του κανονισμού αριθ. 95 του ΟΗΕ σε κατεύθυνση κάθετη στην κατεύθυνση της κίνησης. Οι δυνάμεις αυτές συμφωνούνται από την τεχνική υπηρεσία.
 Οι κατασκευαστές έχουν τη δυνατότητα, σε συμφωνία με τις τεχνικές υπηρεσίες, να χρησιμοποιούν δυνάμεις οι οποίες προκύπτουν από τα δεδομένα των εναλλακτικών διαδικασιών δοκιμής σύνθλιψης αλλά οι δυνάμεις αυτές είναι ίσες ή μεγαλύτερες από τις δυνάμεις που θα προέκυπταν εάν χρησιμοποιούνταν τα δεδομένα σύμφωνα με τους ανωτέρω κανονισμούς.
 Ο κατασκευαστής μπορεί να προσδιορίσει τα σχετικά μέρη του αμαξώματος του οχήματος που χρησιμοποιούνται για τη μηχανική προστασία των κατασκευαστικών στοιχείων του REESS. Όταν διεξάγεται η δοκιμή, το REESS είναι εγκατεστημένο στο αμάξωμα του οχήματος με τρόπο ο οποίος είναι αντιπροσωπευτικός της εγκατάστασής του στο όχημα.
 6.4.2.2.
 Δοκιμή με κατασκευαστικά στοιχεία
 Η δοκιμή διεξάγεται σύμφωνα με το παράρτημα 9Δ του παρόντος κανονισμού.
 Το REESS που εγκρίνεται σύμφωνα με το παρόν σημείο τοποθετείται σε σημείο το οποίο βρίσκεται μεταξύ δύο επιπέδων: α) ένα οριζόντιο επίπεδο κάθετο στον διαμήκη άξονα του οχήματος που βρίσκεται 420 mm πίσω από το εμπρόσθιο άκρο του οχήματος και β) ένα κάθετο επίπεδο κάθετο στον διαμήκη άξονα του οχήματος που βρίσκεται 300 mm μπροστά από το οπίσθιο άκρο του οχήματος.
 Οι περιορισμοί της εγκατάστασης καταχωρούνται στο παράρτημα 1 μέρος 2.
 Η δύναμη σύνθλιψης που προβλέπεται στο σημείο 3.2.1 του παραρτήματος 9Δ μπορεί να αντικατασταθεί με τιμή που δηλώνεται από τον κατασκευαστή, εφόσον η δύναμη σύνθλιψης καταχωρηθεί στο παράρτημα 1 μέρος 2 ως περιορισμός εγκατάστασης. Στην περίπτωση αυτή, ο κατασκευαστής του οχήματος που χρησιμοποιεί το συγκεκριμένο REESS αποδεικνύει κατά τη διάρκεια της δοκιμής έγκρισης του μέρους Ι του παρόντος κανονισμού ότι η δύναμη επαφής του REESS δεν θα υπερβεί τον αριθμό που έχει δηλωθεί από τον κατασκευαστή του REESS. Η δύναμη αυτή καθορίζεται από τον κατασκευαστή του οχήματος ο οποίος χρησιμοποιεί τα δεδομένα που προκύπτουν είτε από τις πραγματικές δοκιμές σύνθλιψης είτε από την προσομοίωσή της όπως προβλέπεται στο παράρτημα 3 των κανονισμών αριθ. 94 ή αριθ. 137 του ΟΗΕ κατά την κατεύθυνση της κίνησης του οχήματος και σύμφωνα με το παράρτημα 4 του κανονισμού αριθ. 95 σε κατεύθυνση κάθετη στην κατεύθυνσης της κίνησης. Οι δυνάμεις αυτές συμφωνούνται από τον κατασκευαστή και την τεχνική υπηρεσία.
 Οι κατασκευαστές έχουν τη δυνατότητα, σε συμφωνία με τις τεχνικές υπηρεσίες, να χρησιμοποιούν δυνάμεις οι οποίες προκύπτουν από τα δεδομένα των εναλλακτικών διαδικασιών δοκιμής σύνθλιψης αλλά οι δυνάμεις αυτές είναι ίσες ή μεγαλύτερες από τις δυνάμεις που θα προέκυπταν εάν χρησιμοποιούνταν τα δεδομένα σύμφωνα με τους ανωτέρω κανονισμούς.
 6.4.2.3.
 Κριτήρια αποδοχής
 Κατά τη διάρκεια της δοκιμής, δεν υπάρχουν ενδείξεις για:


text:
α)
 φωτιά·
 β)
 έκρηξη·
 γ1)
 διαρροή ηλεκτρολυτών εφόσον υποβάλλονται σε δοκιμή σύμφωνα με το σημείο 6.4.1.1.:
 i)
 Στην περίπτωση REESS υδατικού ηλεκτρολύτη:
 εντός 60 λεπτών μετά την πρόσκρουση δεν παρατηρείται διαρροή ηλεκτρολυτών από το REESS προς τον θάλαμο των επιβατών·
 δεν διέρρευσε περισσότερο από 7 % κατ’ όγκο του ηλεκτρολύτη του REESS με μέγιστη διαρροή 5,0 l από το REESS προς το εξωτερικό του θαλάμου επιβατών. Η διαρροή ηλεκτρολύτη μπορεί να μετρηθεί με τις συνήθεις τεχνικές προσδιορισμού των όγκων υγρού μετά τη συλλογή του. Για περιέκτες που περιέχουν Stoddard, χρωματισμένο ψυκτικό μέσο και ηλεκτρολύτη, τα υγρά αφήνονται να διαχωριστούν ανάλογα με το ειδικό βάρος και μετρώνται στη συνέχεια.
 ii)
 Στην περίπτωση REESS ξηρού ηλεκτρολύτη:
 Για περίοδο από την πρόσκρουση έως 60 λεπτά μετά την πρόσκρουση, δεν υπάρχει διαρροή υγρού ηλεκτρολύτη από το REESS στον θάλαμο επιβατών ή στον χώρο αποσκευών και δεν υπάρχει διαρροή υγρών ηλεκτρολυτών προς το εξωτερικό του οχήματος. Η απαίτηση αυτή επαληθεύεται με οπτικό έλεγχο χωρίς αποσυναρμολόγηση οποιουδήποτε μέρους του οχήματος.
 γ2)
 Διαρροή ηλεκτρολυτών εφόσον υποβάλλονται σε δοκιμή σύμφωνα με το σημείο 6.4.2.2.
 Εάν πρόκειται για REESS υψηλής τάσης, η αντίσταση μόνωσης της υπό δοκιμή διάταξης διασφαλίζει τουλάχιστον 100 Ω/V για το σύνολο του REESS που μετράται σύμφωνα με το παράρτημα 5Α ή το παράρτημα 5Β του παρόντος κανονισμού ή εκπληρώνεται ο βαθμός προστασίας IPXXB για την υπό δοκιμή διάταξη.
 Εάν η δοκιμή πραγματοποιείται σύμφωνα με το σημείο 6.4.2.2., οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.5.
 Πυραντοχή
 Η δοκιμή είναι απαραίτητη για τα REESS που περιέχουν εύφλεκτο ηλεκτρολύτη.
 Η παρούσα δοκιμή δεν είναι απαραίτητη όταν το REESS που εγκαθίσταται στο όχημα, τοποθετείται με τέτοιον τρόπο ώστε η χαμηλότερη επιφάνεια του περιβλήματος του REESS να απέχει από το έδαφος πάνω από 1,5 m. Κατ’ επιλογή του κατασκευαστή, η παρούσα δοκιμή μπορεί να εκτελεστεί όταν η χαμηλότερη επιφάνεια του REESS απέχει πάνω από 1,5 m από το έδαφος. Η δοκιμή διενεργείται σε ένα μόνο δείγμα δοκιμής.
 Κατ’ επιλογή του κατασκευαστή, η δοκιμή μπορεί να διεξαχθεί ως:
 α)
 δοκιμή με όχημα σύμφωνα με το σημείο 6.5.1. του παρόντος κανονισμού ή
 β)
 δοκιμή με κατασκευαστικό στοιχείο σύμφωνα με το σημείο 6.5.2. του παρόντος κανονισμού.
 6.5.1.
 Δοκιμή με όχημα
 Η δοκιμή διεξάγεται σύμφωνα με το παράρτημα 9Ε σημείο 3.2.1. του παρόντος κανονισμού.
 Η έγκριση ενός REESS που υποβάλλεται σε δοκιμή βάσει του παρόντος στοιχείου χορηγείται μόνο για τον συγκεκριμένο τύπο οχήματος.
 6.5.2.
 Δοκιμή με κατασκευαστικά στοιχεία
 Η δοκιμή διεξάγεται σύμφωνα με το παράρτημα 9Ε σημείο 3.2.2. του παρόντος κανονισμού.
 6.5.3.
 Κριτήρια αποδοχής
 6.5.3.1.
 Κατά τη διάρκεια της δοκιμής, η υπό δοκιμή διάταξη δεν παρουσιάζει ενδείξεις έκρηξης.
 6.6.
 Προστασία από εξωτερικό βραχυκύκλωμα
 6.6.1.
 Η δοκιμή διεξάγεται σύμφωνα με το παράρτημα 9ΣΤ του παρόντος κανονισμού.
 6.6.2.
 Κριτήρια αποδοχής
 6.6.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις


text:
ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.6.2.2.
 Εάν πρόκειται για REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.7.
 Προστασία από υπερφόρτιση
 6.7.1.
 Η δοκιμή διεξάγεται σύμφωνα με το παράρτημα 9Ζ του παρόντος κανονισμού.
 6.7.2.
 Κριτήρια αποδοχής
 6.7.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.7.2.2.
 Εάν πρόκειται για REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.8.
 Προστασία από υπερεκφόρτιση
 6.8.1.
 Η δοκιμή διεξάγεται σύμφωνα με το παράρτημα 9Θ του παρόντος κανονισμού.
 6.8.2.
 Κριτήρια αποδοχής
 6.8.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.8.2.2.
 Εάν πρόκειται για REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.9.
 Προστασία από υπερθέρμανση
 6.9.1.
 Η δοκιμή διεξάγεται σύμφωνα με το παράρτημα 9Θ του παρόντος κανονισμού.
 6.9.2.
 Κριτήρια αποδοχής
 6.9.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό


text:
έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.9.2.2.
 Εάν πρόκειται για REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.10.
 Προστασία από υπερένταση
 Η δοκιμή αυτή απαιτείται για το REESS που προορίζεται για χρήση σε οχήματα των κατηγοριών M1 και N1 που έχουν τη δυνατότητα φόρτισης από εξωτερικό τροφοδοτικό ισχύος DC.
 6.10.1.
 Η δοκιμή διεξάγεται σύμφωνα με το παράρτημα 9Ι του παρόντος κανονισμού.
 6.10.2.
 Κριτήρια αποδοχής
 6.10.2.1.
 Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα REESS υψηλής τάσης)·
 γ)
 εξαέρωση (για REESS που δεν είναι συσσωρευτής έλξης ανοικτού τύπου)·
 δ)
 φωτιά·
 ε)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης. Είναι δυνατή η χρήση κατάλληλης τεχνικής, εάν είναι απαραίτητο, προκειμένου να επιβεβαιωθεί αν υπάρχει διαρροή ηλεκτρολυτών από το REESS που προκύπτει από τη δοκιμή. Οι ενδείξεις ύπαρξης διαρροής εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μέρους της υπό δοκιμή διάταξης.
 6.10.2.2.
 Ο έλεγχος προστασίας από υπερένταση του REESS τερματίζει τη φόρτιση ή η μετρούμενη θερμοκρασία στο περίβλημα του REESS σταθεροποιείται, στην περίπτωση που η βαθμίδα θερμοκρασίας είναι μικρότερη από 4 °C για έως και 2 ώρες μετά την επίτευξη του μέγιστου επιπέδου φόρτισης υπερέντασης.
 6.10.2.3.
 Εάν πρόκειται για REESS υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 5Β του παρόντος κανονισμού δεν είναι μικρότερη από 100 Ω/V.
 6.11.
 Προστασία από χαμηλή θερμοκρασία.
 Ο κατασκευαστής του REESS πρέπει να παράσχει, κατόπιν αιτήματος της τεχνικής υπηρεσίας συνοδευόμενο από την αναγκαιότητά του, τα ακόλουθα έγγραφα στα οποία επεξηγούνται οι επιδόσεις ασφάλειας του επιπέδου συστήματος ή υποσυστήματος του οχήματος, ώστε να αποδεικνύεται ότι το REESS παρακολουθεί και ελέγχει κατάλληλα τις λειτουργίες του REESS σε χαμηλές θερμοκρασίες στα όρια ασφαλείας του REESS:
 α)
 διάγραμμα συστήματος·
 β)
 γραπτή εξήγηση της θερμοκρασίας κάτω ορίου για την ασφαλή λειτουργία του REESS·
 γ)
 μέθοδος ανίχνευσης θερμοκρασίας του REESS·
 δ)
 ενέργειες που πρέπει να πραγματοποιηθούν όταν η θερμοκρασία του REESS είναι ίση ή μικρότερη από το κάτω όριο για την ασφαλή λειτουργία του REESS.
 6.12.
 Διαχείριση των αερίων που εκπέμπονται από το REESS
 6.12.1.
 Κατά τη λειτουργία του οχήματος, συμπεριλαμβανομένης της λειτουργίας με αστοχία, οι επιβάτες του οχήματος δεν εκτίθενται σε οποιοδήποτε επικίνδυνο περιβάλλον που προκαλείται από εκπομπές από το REESS.
 6.12.2.
 Οι συσσωρευτές έλξης ανοιχτού τύπου πληρούν τις απαιτήσεις του σημείου 5.4. του παρόντος κανονισμού σε σχέση με τις εκπομπές υδρογόνου.
 6.12.3.
 Για REESS που δεν είναι συσσωρευτές έλξης ανοιχτού τύπου, η απαίτηση του σημείου 6.12.1. θεωρείται ότι εκπληρώνεται εφόσον εκπληρώνονται οι κατάλληλες απαιτήσεις των ακόλουθων δοκιμών: το σημείο 6.2. (κραδασμοί), σημείο 6.3. (θερμικό σοκ και κύκλος δοκιμών), σημείο 6.6. (προστασία από εξωτερικό βραχυκύκλωμα), σημείο 6.7. (προστασία από υπερφόρτιση), σημείο 6.8. (προστασία από υπερεκφόρτιση), σημείο 6.9. (προστασία από υπερθέρμανση) και σημείο 6.10. (προστασία από υπερένταση)
 6.13.
 Προειδοποίηση στην περίπτωση λειτουργικής αστοχίας των συστημάτων ελέγχου


text:
του οχήματος που διαχειρίζονται την ασφαλή λειτουργία του REESS.
 Το REESS ή το σύστημα του οχήματος παρέχει σήμα ενεργοποίησης της προειδοποίησης που καθορίζεται στο σημείο 5.2.3. σε περίπτωση λειτουργικής αστοχίας των συστημάτων ελέγχου του οχήματος (π.χ. σήματα εισόδου και εξόδου στο σύστημα διαχείρισης του REESS, αισθητήρες εντός του REESS κ.λπ.) που διαχειρίζονται την ασφαλή λειτουργία του REESS. Ο κατασκευαστής του REESS ή του οχήματος παρέχει, κατόπιν αιτήματος της τεχνικής υπηρεσίας συνοδευόμενο από την αναγκαιότητά του, την ακόλουθη τεκμηρίωση στην οποία επεξηγούνται οι επιδόσεις ασφάλειας του επιπέδου συστήματος ή του επιπέδου υποσυστήματος του οχήματος:
 6.13.1.
 Διάγραμμα συστήματος που προσδιορίζει όλα τα συστήματα ελέγχου του οχήματος που διαχειρίζονται τις λειτουργίες του REESS. Το διάγραμμα πρέπει να προσδιορίζει ποια κατασκευαστικά στοιχεία χρησιμοποιούνται για τη δημιουργία προειδοποίησης λόγω λειτουργικής αστοχίας των συστημάτων ελέγχου του οχήματος κατά την εκτέλεση μίας ή περισσότερων βασικών λειτουργιών.
 6.13.2.
 Γραπτή εξήγηση που περιγράφει τη βασική λειτουργία των συστημάτων ελέγχου του οχήματος που διαχειρίζονται τη λειτουργία του REESS. Η εξήγηση πρέπει να προσδιορίζει τα κατασκευαστικά στοιχεία του συστήματος ελέγχου του οχήματος, να παρέχει περιγραφή των λειτουργιών και της ικανότητάς τους να διαχειρίζονται το REESS και να παρέχει ένα λογικό διάγραμμα και περιγραφή των συνθηκών που θα μπορούσαν να οδηγήσουν στην ενεργοποίηση της προειδοποίησης.
 6.14.
 Προειδοποίηση στην περίπτωση θερμικού συμβάντος εντός του REESS.
 Το REESS ή το σύστημα του οχήματος πρέπει να παρέχει σήμα ενεργοποίησης της προειδοποίησης που ορίζεται στο σημείο 5.2.3. στην περίπτωση θερμικού συμβάντος στο REESS (όπως καθορίζεται από τον κατασκευαστή). Ο κατασκευαστής του REESS ή του οχήματος παρέχει, κατόπιν αιτήματος της τεχνικής υπηρεσίας συνοδευόμενο από την αναγκαιότητά του, την ακόλουθη τεκμηρίωση στην οποία επεξηγούνται οι επιδόσεις ασφάλειας του επιπέδου συστήματος ή του επιπέδου υποσυστήματος του οχήματος:
 6.14.1.
 Οι παράμετροι και τα σχετικά επίπεδα τιμών κατωφλίου που χρησιμοποιούνται για να υποδείξουν ένα θερμικό συμβάν (π.χ. θερμοκρασία, ρυθμός αύξησης της θερμοκρασίας, επίπεδο κατάστασης φόρτισης, πτώση τάσης, ηλεκτρικό ρεύμα κ.λπ.) για την ενεργοποίηση της προειδοποίησης.
 6.14.2.
 Διάγραμμα συστήματος και γραπτή εξήγηση που περιγράφει τους αισθητήρες και τη λειτουργία των συστημάτων ελέγχου του οχήματος για τη διαχείριση του REESS σε περίπτωση θερμικού συμβάντος.
 6.15.
 Διάδοση θερμικής διαφυγής.
 Για REESS που περιέχει εύφλεκτο ηλεκτρολύτη, οι επιβάτες του οχήματος δεν εκτίθενται σε οποιοδήποτε επικίνδυνο περιβάλλον προκαλούμενο από διάδοση θερμικής διαφυγής που προκαλείται από εσωτερικό βραχυκύκλωμα που οδηγεί σε θερμική διαφυγή από ένα μεμονωμένο στοιχείο. Για να εξασφαλιστεί αυτό, πρέπει να πληρούνται οι απαιτήσεις των σημείων 6.15.1. και 6.15.2. (4)
 6.15.1.
 Το REESS ή το σύστημα του οχήματος παρέχει σήμα για την ενεργοποίηση της προειδοποιητικής ένδειξης εντός του οχήματος προκειμένου να επιτρέψει την έξοδο ή 5 λεπτά πριν από την εμφάνιση επικίνδυνης κατάστασης εντός του θαλάμου επιβατών η οποία προκαλείται από διάδοση θερμικής διαφυγής λόγω εσωτερικού βραχυκυκλώματος που οδηγεί σε θερμική διαφυγή από ένα μεμονωμένο στοιχείο, όπως πυρκαγιά, έκρηξη ή καπνός. Η απαίτηση αυτή θεωρείται ότι εκπληρώνεται εάν η διάδοση θερμικής διαφυγής δεν οδηγεί σε επικίνδυνη κατάσταση για τους επιβάτες του οχήματος. Ο κατασκευαστής του REESS ή του οχήματος διαθέτει, κατόπιν αιτήματος της τεχνικής υπηρεσίας συνοδευόμενο από την αναγκαιότητά του, την ακόλουθη τεκμηρίωση στην οποία


text:
επεξηγούνται οι επιδόσεις ασφάλειας του επιπέδου συστήματος ή του επιπέδου υποσυστήματος του οχήματος:
 6.15.1.1.
 τις παραμέτρους (για παράδειγμα, θερμοκρασία, τάση ή ηλεκτρικό ρεύμα) που ενεργοποιούν την προειδοποιητική ένδειξη·
 6.15.1.2.
 περιγραφή του συστήματος προειδοποίησης.
 6.15.2.
 Το REESS ή το σύστημα του οχήματος έχουν λειτουργίες ή χαρακτηριστικά στο στοιχείο ή στο REESS που προορίζονται για την προστασία των επιβαινόντων στο όχημα (όπως περιγράφεται στο σημείο 6.15.) σε συνθήκες που προκαλούνται από διάδοση θερμικής διαφυγής λόγω εσωτερικού βραχυκυκλώματος που οδηγεί σε θερμική διαφυγή από ένα μεμονωμένο στοιχείο. Ο κατασκευαστής του REESS ή του οχήματος παρέχει, κατόπιν αιτήματος της τεχνικής υπηρεσίας συνοδευόμενο από την αναγκαιότητά του, την ακόλουθη τεκμηρίωση στην οποία επεξηγούνται οι επιδόσεις ασφάλειας του επιπέδου συστήματος ή του επιπέδου υποσυστήματος του οχήματος:
 6.15.2.1.
 Ανάλυση μείωσης κινδύνου με τη χρήση τυπικής μεθοδολογίας του κλάδου (για παράδειγμα, IEC 61508, MIL-STD 882E, ISO 26262, AIAG DFMEA, ανάλυση σφάλματος όπως στο SAE J2929 ή παρόμοια), η οποία τεκμηριώνει τον κίνδυνο για τους επιβαίνοντες στο όχημα που προκαλείται από διάδοση θερμικής διαφυγής λόγω εσωτερικού βραχυκυκλώματος που οδηγεί σε θερμική διαφυγή από ένα μεμονωμένο στοιχείο και τεκμηριώνει τη μείωση του κινδύνου που προκαλείται από την εφαρμογή των καθορισμένων λειτουργιών ή χαρακτηριστικών μετριασμού του κινδύνου.
 6.15.2.2.
 Διάγραμμα συστήματος όλων των σχετικών φυσικών συστημάτων και κατασκευαστικών στοιχείων. Τα σχετικά συστήματα και κατασκευαστικά στοιχεία είναι εκείνα που συμβάλλουν στην προστασία των επιβαινόντων του οχήματος από επικίνδυνες επιδράσεις που προκαλούνται από διάδοση θερμικής διαφυγής που προκαλείται από θερμική διαφυγή από ένα μεμονωμένο στοιχείο.
 6.15.2.3.
 Διάγραμμα που εμφανίζει τη λειτουργία των σχετικών συστημάτων και κατασκευαστικών στοιχείων, με προσδιορισμό όλων των λειτουργιών ή χαρακτηριστικών μετριασμού του κινδύνου.
 6.15.2.4.
 Για κάθε προσδιορισμένη λειτουργία ή χαρακτηριστικό μετριασμού του κινδύνου:
 6.15.2.4.1.
 περιγραφή της στρατηγικής λειτουργίας του·
 6.15.2.4.2.
 προσδιορισμός του φυσικού συστήματος ή κατασκευαστικού στοιχείου που εφαρμόζει τη λειτουργία.
 6.15.2.4.3.
 Ένα ή περισσότερα από τα ακόλουθα τεχνικά έγγραφα που σχετίζονται με τον σχεδιασμό του κατασκευαστή και αποδεικνύουν την αποτελεσματικότητα της λειτουργίας μετριασμού του κινδύνου:
 α)
 δοκιμές που πραγματοποιήθηκαν συμπεριλαμβανομένης της διαδικασίας που χρησιμοποιήθηκε, των συνθηκών και των δεδομένων που προέκυψαν·
 β)
 ανάλυση ή επικυρωμένη μεθοδολογία προσομοίωσης και τα δεδομένα που προέκυψαν.
 7. Τροποποιήσεις και επέκταση της έγκρισης τύπου
 7.1.
 Κάθε τροποποίηση του τύπου οχήματος ή REESS σε σχέση με τον παρόντα κανονισμό κοινοποιείται στην αρχή έγκρισης τύπου η οποία ενέκρινε τον τύπο οχήματος ή REESS. Η αρχή δύναται στη συνέχεια είτε:
 α)
 να αποφασίσει, σε συνεννόηση με τον κατασκευαστή, τη χορήγηση νέας έγκρισης τύπου· ή
 β)
 να εφαρμόσει τη διαδικασία που περιλαμβάνεται στο σημείο 7.1.1. (αναθεώρηση) και, κατά περίπτωση, τη διαδικασία που περιγράφεται στο σημείο 7.1.2. (Επέκταση).
 7.1.1.
 Αναθεώρηση
 Όταν οι λεπτομέρειες που περιέχονται στα δελτία πληροφοριών στο παράρτημα 1 προσάρτημα 1 ή στο παράρτημα 1 προσάρτημα 2 έχουν τροποποιηθεί και η αρχή έγκρισης τύπου θεωρεί ότι οι τροποποιήσεις που πραγματοποιήθηκαν δεν είναι πιθανό να έχουν σημαντική αρνητική επίδραση και ότι, σε κάθε περίπτωση, το όχημα εξακολουθεί να πληροί τις απαιτήσεις, οι τροποποιήσεις χαρακτηρίζονται «αναθεώρηση».
 Σε μια τέτοια περίπτωση, η αρχή έγκρισης τύπου εκδίδει, εφόσον απαιτείται, τις αναθεωρημένες σελίδες των εγγράφων πληροφοριών στο παράρτημα 1, προσάρτημα 1 ή


text:
στο παράρτημα 1 προσάρτημα 2, σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία, επικαιροποιημένη έκδοση των εγγράφων πληροφοριών στο παράρτημα 1 προσάρτημα 1 ή στο παράρτημα 1 προσάρτημα 2, συνοδευόμενη από λεπτομερή περιγραφή των τροποποιήσεων, θεωρείται ότι πληροί αυτή την απαίτηση.
 7.1.2.
 Επέκταση
 Η τροποποίηση χαρακτηρίζεται ως «επέκταση» εάν, πέρα από την τροποποίηση των στοιχείων που καταγράφονται στον φάκελο πληροφοριών:
 α)
 απαιτούνται περαιτέρω επιθεωρήσεις ή δοκιμές· ή
 β)
 οποιαδήποτε πληροφορία του εγγράφου κοινοποίησης (εξαιρουμένων των παραρτημάτων του) έχει αλλάξει· ή
 γ)
 ζητείται έγκριση για μεταγενέστερη σειρά τροποποιήσεων μετά την έναρξη ισχύος της.
 8. Συμμόρφωση της παραγωγής
 Η διαδικασία συμμόρφωσης της παραγωγής είναι σύμφωνη με τις απαιτήσεις που ορίζονται στο παράρτημα 1 της συμφωνίας (E/ECE/TRANS/505/Rev.3).
 9. Κυρώσεις σε περίπτωση μη συμμόρφωσης της παραγωγής
 9.1.
 Η έγκριση που χορηγείται σε έναν τύπο οχήματος, σύμφωνα με τον παρόντα κανονισμό, μπορεί να ανακληθεί, εάν δεν πληρούνται οι απαιτήσεις που ορίζονται στο σημείο 8. ανωτέρω.
 9.2.
 Εάν κάποιο από τα συμβαλλόμενα μέρη της συμφωνίας που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα η μνεία «ΑΝΑΚΛΗΣΗ ΕΓΚΡΙΣΗΣ» με υπογραφή και ημερομηνία.
 10. Οριστική παύση της παραγωγής
 Εάν ο κάτοχος της έγκρισης παύσει οριστικά την παραγωγή οχήματος/REESS το οποίο έχει έγκριση τύπου σύμφωνα με τον παρόντα κανονισμό, ενημερώνει την αρχή έγκρισης τύπου η οποία χορήγησε την έγκριση. Αφού λάβει τη σχετική κοινοποίηση η αρχή έγκρισης τύπου ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω ενός αντιγράφου του εντύπου έγκρισης στο τέλος του οποίου αναγράφεται με μεγάλα γράμματα η μνεία «ΠΑΥΣΗ ΠΑΡΑΓΩΓΗΣ» με υπογραφή και ημερομηνία.
 11. Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις τόσο των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου όσο και των αρχών έγκρισης τύπου που χορηγούν την έγκριση, στις οποίες πρέπει επίσης να αποστέλλονται τα δελτία χορήγησης ή απόρριψης ή επέκτασης ή ανάκλησης έγκρισης τύπου ή οριστικής παύσης παραγωγής που εκδίδονται σε άλλες χώρες.
 12. Μεταβατικές διατάξεις
 12.1.
 Από την ημερομηνία επίσημης έναρξης ισχύος της σειράς τροποποιήσεων 03, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση ή την αποδοχή εγκρίσεων τύπου σύμφωνα με τον παρόντα κανονισμό όπως τροποποιήθηκε με τη σειρά τροποποιήσεων 03.
 12.2.
 Από την 1η Σεπτεμβρίου 2023 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται εγκρίσεις τύπου σύμφωνα με τις προηγούμενες σειρές τροποποιήσεων που εκδόθηκαν για πρώτη φορά μετά την 1η Σεπτεμβρίου 2023.
 12.3.
 Έως την 1η Σεπτεμβρίου 2025 τα συμβαλλόμενα μέρη που εφαρμόζουν τον παρόντα κανονισμό αποδέχονται εγκρίσεις τύπου σύμφωνα με τις προηγούμενες σειρές τροποποιήσεων που εκδόθηκαν πριν από την 1η Σεπτεμβρίου


text:
2023.
 12.4.
 Από την 1η Σεπτεμβρίου 2025 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται εγκρίσεις τύπου που εκδόθηκαν στις προηγούμενες σειρές τροποποιήσεων του παρόντος κανονισμού.
 12.5.
 Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση εγκρίσεων τύπου σύμφωνα με οποιαδήποτε προηγούμενη σειρά τροποποιήσεων του παρόντος κανονισμού ή των επεκτάσεών τους.
 12.6.
 Κατά παρέκκλιση των ανωτέρω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να δέχονται εγκρίσεις τύπου που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6, σημείο 2. –
 https://unece.org/transport/standards/transport/vehicle-regulations-wp29/resolutions
 (2) https://unece.org/rev-17-2011
 (3) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev. 6
 (4) Ο κατασκευαστής είναι υπεύθυνος για την εγκυρότητα και την ακεραιότητα των εγγράφων που υποβάλλονται και αναλαμβάνει την πλήρη ευθύνη για την ασφάλεια των επιβαινόντων από αρνητικές επιπτώσεις που προκύπτουν από τη διάδοση θερμικής διαφυγής που προκαλείται από εσωτερικό βραχυκύκλωμα.
 ΠΑΡΑΡΤΗΜΑ 1
 ΜΕΡΟΣ 1
 Επικοινωνία
 [Μέγιστο μέγεθος: A4 (210 × 297 mm)]
 (1)
 εκδίδεται από:
 Όνομα υπηρεσίας
 ...
 ...
 ...
 Σχετικά με (2):
 Χορήγηση έγκρισης,
 Επέκταση έγκρισης,
 Απόρριψη έγκρισης,
 Ανάκληση έγκρισης,
 Οριστική παύση της παραγωγής,
 τύπου οχήματος σε σχέση με την ηλεκτρική του ασφάλεια δυνάμει του κανονισμού αριθ. 100.
 Αριθ. έγκρισης . ...
 Αριθ. επέκτασης ...
 1.
 Εμπορική ονομασία ή σήμα του οχήματος: ...
 1.1.
 Τύπος REESS
 2.
 Τύπος οχήματος: ...
 3.
 Κατηγορία οχήματος: ...
 4.
 Επωνυμία και διεύθυνση του κατασκευαστή: ...
 5.
 Ενδεχομένως, όνομα και διεύθυνση του αντιπροσώπου του κατασκευαστή: ...
 6.
 Περιγραφή του οχήματος: ...
 6.1.
 Τύπος REESS: ...
 6.1.1.
 Ο αριθμός έγκρισης του REESS ή περιγραφές του REESS2
 6.2.
 Τάση λειτουργίας: ...
 6.3.
 Σύστημα πρόωσης (π.χ. υβριδικό, ηλεκτρικό): ...
 7.
 Ημερομηνία υποβολής του οχήματος για έγκριση: ...
 8.
 Τεχνική υπηρεσία που είναι υπεύθυνη για τη διεξαγωγή δοκιμών έγκρισης: ...
 9.
 Ημερομηνία της έκθεσης που εκδόθηκε από τη συγκεκριμένη υπηρεσία: ...
 10.
 Αριθμός της έκθεσης που εκδόθηκε από τη συγκεκριμένη υπηρεσία...
 11.
 Θέση του σήματος έγκρισης: ...
 12.
 Λόγοι επέκτασης της έγκρισης (εάν υφίστανται)2: ...
 13.
 Χορήγηση/επέκταση/απόρριψη/ανάκληση έγκρισης2: ...
 14.
 Τόπος: ...
 15.
 Ημερομηνία: ...
 16.
 Υπογραφή: ...
 17.
 Τα έγγραφα που κατατέθηκαν μαζί με την αίτηση χορήγησης ή επέκτασης έγκρισης μπορούν να ληφθούν κατόπιν αιτήσεως.
 ΜΕΡΟΣ 2
 Επικοινωνία
 [Μέγιστο μέγεθος: A4 (210 × 297 mm)]
 (3)
 εκδίδεται από:
 Όνομα υπηρεσίας
 ...
 ...
 ...
 Σχετικά με: (4)
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου REESS ως κατασκευαστικού στοιχείου / χωριστής τεχνικής μονάδας2 δυνάμει του κανονισμού αριθ. 100
 Αριθ. έγκρισης ...
 Αριθ. επέκτασης ...
 1.
 Εμπορική ονομασία ή μάρκα του REESS: ...
 2.
 Τύπος REESS: ...
 3.
 Επωνυμία και διεύθυνση του κατασκευαστή: ...
 4.
 Ενδεχομένως, όνομα και διεύθυνση του αντιπροσώπου του κατασκευαστή: ...
 5.
 Περιγραφή του REESS: ...
 6.
 Περιορισμοί εγκατάστασης που ισχύουν για το REESS όπως περιγράφονται


text:
στα σημεία 6.4. και 6.5...
 7.
 Το REESS υποβλήθηκε προς έγκριση στην: ...
 8.
 Τεχνική υπηρεσία που είναι υπεύθυνη για τη διεξαγωγή δοκιμών έγκρισης: ...
 9.
 Ημερομηνία της έκθεσης που εκδόθηκε από τη συγκεκριμένη υπηρεσία: ...
 10.
 Αριθμός της έκθεσης που εκδόθηκε από τη συγκεκριμένη υπηρεσία: ...
 11.
 Θέση του σήματος έγκρισης: ...
 12.
 Λόγοι επέκτασης της έγκρισης (εάν υφίστανται)2...
 13.
 Χορήγηση/επέκταση/απόρριψη/ανάκληση έγκρισης2:...
 14.
 Τόπος: ...
 15.
 Ημερομηνία: ...
 16.
 Υπογραφή: ...
 17.
 Τα έγγραφα που κατατέθηκαν μαζί με την αίτηση χορήγησης ή επέκτασης έγκρισης μπορούν να ληφθούν κατόπιν αιτήσεως.
 (1) Χαρακτηριστικός αριθμός της χώρας η οποία χορήγησε/επέκτεινε/απέρριψε/ανακάλεσε την έγκριση (βλέπε διατάξεις έγκρισης στον κανονισμό).
 (2) Διαγράφεται ό,τι δεν ισχύει.
 (3) Χαρακτηριστικός αριθμός της χώρας η οποία χορήγησε/επέκτεινε/απέρριψε/ανακάλεσε την έγκριση (βλέπε διατάξεις έγκρισης στον κανονισμό).
 (4) Διαγράφεται ό,τι δεν ισχύει.
 ΠΑΡΑΡΤΗΜΑ 2
 Ρυθμίσεις για τα σήματα έγκρισης
 ΥΠΟΔΕΙΓΜΑ Α
 (Βλέπε σημείο 4.4 του παρόντος κανονισμού)
 Σχήμα 1
 a = 8 mm τουλάχιστον
 Το σήμα έγκρισης στο σχήμα 1 που επικολλάται σε όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E 4) σύμφωνα με τον κανονισμό αριθ. 100 και με τον αριθμό έγκρισης 022492. Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 100, όπως τροποποιήθηκε με τη σειρά τροποποιήσεων 02.
 Σχήμα 2
 a = 8 mm τουλάχιστον
 Το σήμα έγκρισης στο σχήμα 2 που επικολλάται σε REESS δείχνει ότι ο σχετικός τύπος REESS («ES») έχει εγκριθεί στις Κάτω Χώρες (E 4) σύμφωνα με τον κανονισμό αριθ. 100 και με τον αριθμό έγκρισης 022492. Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 100, όπως τροποποιήθηκε με τη σειρά τροποποιήσεων 02.
 ΥΠΟΔΕΙΓΜΑ Β
 (Βλέπε σημείο 4.5 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης που επικολλάται στο όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E4) σύμφωνα με τους κανονισμούς αριθ. 100 και 42 (*1). Ο αριθμός έγκρισης υποδεικνύει ότι, τις ημερομηνίες κατά τις οποίες χορηγήθηκαν οι αντίστοιχες εγκρίσεις, ο κανονισμός αριθ. 100 είχε τροποποιηθεί από τη σειρά τροποποιήσεων 02 και ότι ο κανονισμός αριθ. 42 εξακολουθούσε να είναι στην αρχική του μορφή.
 (*1) Ο δεύτερος αριθμός δίνεται απλώς ενδεικτικά.
 ΠΑΡΑΡΤΗΜΑ 3
 Προστασία έναντι άμεσης επαφής με τα υπό τάση μέρη
 1. Ανιχνευτές προσπέλασης
 Οι ανιχνευτές προσπέλασης για την επαλήθευση της προστασίας των προσώπων έναντι πρόσβασης σε υπό τάση μέρη περιγράφονται στον πίνακα 1.
 2. Συνθήκες δοκιμής
 Ο ανιχνευτής προσπέλασης ωθείται προς οποιαδήποτε ανοίγματα του περιβλήματος με τη δύναμη που προσδιορίζεται στον πίνακα 1. Εάν εισχωρεί μερικώς ή πλήρως, τοποθετείται σε κάθε δυνατή θέση, αλλά σε καμία περίπτωση δεν πρέπει το άκρο του να εισχωρήσει πλήρως στο άνοιγμα.
 Τα εσωτερικά πλέγματα ηλεκτρικής προστασίας θεωρούνται μέρος του περιβλήματος.
 Μια παροχή χαμηλής τάσης (όχι κάτω των 40 V και όχι πάνω από 50 V) σε σειρά με κατάλληλο λαμπτήρα πρέπει να συνδέεται, εφόσον είναι απαραίτητο, μεταξύ του ανιχνευτή και των υπό τάση μερών εντός του πλέγματος ή του περιβλήματος


text:
ηλεκτρικής προστασίας.
 Η μέθοδος κυκλώματος σήματος πρέπει επίσης να εφαρμόζεται σε κινητά υπό τάση μέρη εξοπλισμού υψηλής τάσης.
 Τα εσωτερικά κινητά μέρη μπορεί να λειτουργούν αργά, όταν κάτι τέτοιο είναι δυνατό.
 3. Συνθήκες αποδοχής
 Ο ανιχνευτής προσπέλασης δεν έρχεται σε επαφή με υπό τάση μέρη.
 Εάν επαληθεύεται αυτή η απαίτηση με κύκλωμα σήματος μεταξύ του ανιχνευτή και των υπό τάση μερών, ο λαμπτήρας δεν είναι αναμμένος.
 Στην περίπτωση της δοκιμής για τον βαθμό προστασίας IPXXB, ο δάκτυλος δοκιμής μπορεί να εισχωρήσει σε μήκος 80 mm, αλλά το άκρο του (διαμέτρου 50 mm x 20 mm) δεν διέρχεται από το άνοιγμα. Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90 μοίρες σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
 Στην περίπτωση δοκιμών για τον βαθμό προστασίας IPXXD, ο ανιχνευτής προσπέλασης μπορεί να εισχωρήσει σε όλο το μήκος του, αλλά το άκρο του δεν διέρχεται πλήρως από το άνοιγμα.
 Πίνακας 1 Ανιχνευτές προσπέλασης για τις δοκιμές για προστασία των προσώπων έναντι πρόσβασης σε επικίνδυνα μέρη
 Σχήμα 1 Δάκτυλος δοκιμής
 Υλικό: μέταλλο, εκτός αν προσδιορίζεται διαφορετικά
 Γραμμικές διαστάσεις σε χιλιοστόμετρα
 Ανοχές στις διαστάσεις χωρίς συγκεκριμένη ανοχή:
 α)
 Σε γωνίες: 0/-10 δευτερόλεπτα·
 β)
 Σε γραμμικές διαστάσεις:
 i)
 έως 25 mm: 0/-0,05 mm:
 ii)
 Πάνω από 25 mm: ± 0,2 mm.
 Και οι δύο αρθρώσεις πρέπει να επιτρέπουν κίνηση στο ίδιο επίπεδο και προς την ίδια κατεύθυνση υπό γωνία 90° με ανοχή 0 έως + 10°.
 ΠΑΡΑΡΤΗΜΑ 4
 Επαλήθευση της εξισορρόπησης δυναμικού
 1.
 Μέθοδος δοκιμής με τη χρήση διάταξης δοκιμής της αντίστασης.
 Η διάταξη δοκιμής της αντίστασης συνδέεται με τα σημεία μέτρησης (συνήθως, το ηλεκτρικό πλαίσιο και το ηλεκτροαγώγιμο περίβλημα / φράγμα προστασίας έναντι του ηλεκτρικού ρεύματος) και η αντίσταση μετράται με τη χρήση συσκευής δοκιμής αντίστασης που πληροί τις προδιαγραφές που ακολουθούν:
 α)
 Διάταξη δοκιμής της αντίστασης: ρεύμα μέτρησης τουλάχιστον 0,2 A·
 β)
 Διακριτική ικανότητα: 0,01 Ω ή λιγότερο·
 γ)
 Η αντίσταση R πρέπει να είναι μικρότερη από 0,1 Ω.
 2.
 Μέθοδος δοκιμής που χρησιμοποιεί τροφοδοτικό συνεχούς ρεύματος, βολτόμετρο και αμπερόμετρο.
 Παράδειγμα της μεθόδου δοκιμής που χρησιμοποιεί τροφοδοτικό συνεχούς ρεύματος, βολτόμετρο και αμπερόμετρο παρουσιάζεται κατωτέρω.
 Σχήμα 1 Παράδειγμα μεθόδου δοκιμής που χρησιμοποιεί τροφοδοτικό DC
 2.1.
 Διαδικασία δοκιμής.
 Το τροφοδοτικό συνεχούς ρεύματος, το βολτόμετρο και το αμπερόμετρο συνδέονται με τα σημεία μέτρησης (Κατά κανόνα, ηλεκτρικό πλαίσιο και ηλεκτροαγώγιμο περίβλημα / φράγμα προστασίας έναντι του ηλεκτρικού ρεύματος).
 Η τάση της ηλεκτρικής τροφοδότησης συνεχούς ρεύματος ρυθμίζεται έτσι ώστε η ροή ρεύματος να είναι τουλάχιστον 0,2 A.
 Μετρώνται ή ένταση «Ι» και η τάση «U» του ρεύματος.
 Η αντίσταση «R» υπολογίζεται σύμφωνα με τον ακόλουθο τύπο:
 R = U/I
 Η αντίσταση R πρέπει να είναι μικρότερη από 0,1 Ω.
 Σημείωση:
 Εάν χρησιμοποιούνται σύρματα μολύβδου για τη μέτρηση της τάσης και της έντασης, κάθε σύρμα μολύβδου συνδέεται ανεξάρτητα με το φράγμα / το περίβλημα /το ηλεκτρικό πλαίσιο (σασί) έναντι του ηλεκτρικού ρεύματος. Ο τερματικός σταθμός μπορεί να είναι κοινός για τη μέτρηση της τάσης και του ρεύματος.
 ΠΑΡΑΡΤΗΜΑ 5Α
 Μέθοδος μέτρησης της


text:
αντίστασης μόνωσης στις δοκιμές με οχήματα
 1. Γενικά
 Η αντίσταση μόνωσης για κάθε κεντρικό αγωγό υψηλής τάσης του οχήματος μετράται ή προσδιορίζεται με υπολογισμό, χρησιμοποιώντας τιμές μέτρησης από κάθε τμήμα ή στοιχείο κεντρικού αγωγού υψηλής τάσης (στο εξής: διηρημένη μέτρηση).
 2. Μέθοδος μέτρησης
 Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στα σημεία 2.1. και 2.2. του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
 Οι μετρήσεις με μεγαωμόμετρο ή με παλμογράφο αποτελούν κατάλληλες εναλλακτικές της διαδικασίας που περιγράφεται κατωτέρω για τη μέτρηση της αντίστασης μόνωσης. Στην περίπτωση αυτή, μπορεί να είναι αναγκαία η απενεργοποίηση του συστήματος παρακολούθησης της αντίστασης μόνωσης επί του οχήματος.
 Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων μέσω διαγραμμάτων ηλεκτρικών κυκλωμάτων κ.λπ. Εάν οι κεντρικοί αγωγοί υψηλής τάσης είναι αγώγιμα μονωμένοι μεταξύ τους, η αντίσταση μόνωσης μετράται για κάθε ηλεκτρικό κύκλωμα.
 Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
 Σε περιπτώσεις όπου οι τιμές μέτρησης δεν είναι σταθερές λόγω της λειτουργίας του συστήματος παρακολούθησης της αντίστασης μόνωσης που είναι τοποθετημένο επί του οχήματος, ενδέχεται να λάβουν χώρα οι αναγκαίες τροποποιήσεις για τη διεξαγωγή της μέτρησης, με διακοπή της λειτουργίας της σχετικής συσκευής ή με αφαίρεσή της. Επιπλέον, όταν αφαιρεθεί η διάταξη, θα χρησιμοποιηθεί ένα σύνολο σχεδίων για να αποδειχθεί ότι η αντίσταση μόνωσης μεταξύ των υπό τάση μερών και του ηλεκτρικού πλαισίου παραμένει αμετάβλητη.
 Οι τροποποιήσεις αυτές δεν επηρεάζουν τα αποτελέσματα της δοκιμής.
 Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για την αποφυγή βραχυκυκλωμάτων και ηλεκτροπληξίας.
 2.1. Μέθοδος μέτρησης με χρήση τάσης DC από εξωτερικές πηγές.
 2.1.1. Όργανο μέτρησης
 Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση DC υψηλότερη από την τάση λειτουργίας του κεντρικού αγωγού υψηλής τάσης.
 2.1.2. Μέθοδος μέτρησης
 Ένα όργανο δοκιμής αντίστασης μόνωσης συνδέεται μεταξύ των υπό τάση μερών και του ηλεκτρικού πλαισίου. Στη συνέχεια, η αντίσταση μετράται με χρήση τάσης DC, τουλάχιστον η μισή από την τάση λειτουργίας του κεντρικού αγωγού υψηλής τάσης.
 Εάν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα στοιχεία δεν αντέχουν την τάση λειτουργίας ολόκληρου του κυκλώματος, η αντίσταση μόνωσης μεταξύ αυτών των στοιχείων και του ηλεκτρικού πλαισίου μπορεί να μετρηθεί ξεχωριστά, εφαρμόζοντας τουλάχιστον τη μισή από την τάση λειτουργίας τους με εκείνα τα στοιχεία που αποσυνδέθηκαν.
 2.2. Μέθοδος μέτρησης με χρήση του REESS του οχήματος, ως πηγής τάσης DC
 2.2.1. Συνθήκες δοκιμής οχήματος
 Ο κεντρικός αγωγός υψηλής τάσης ενεργοποιείται από το REESS του οχήματος και/ή το σύστημα μετατροπής ηλεκτρικής ενέργειας και η στάθμη τάσης του REESS και/ή το σύστημα μετατροπής ηλεκτρικής ενέργειας σε όλη τη διάρκεια της δοκιμής είναι τουλάχιστον η ονομαστική τάση λειτουργίας, όπως ορίζεται από τον κατασκευαστή του οχήματος.
 2.2.2. Όργανο μέτρησης
 Το βολτόμετρο που χρησιμοποιείται στη δοκιμή αυτή


text:
μετρά τις τιμές DC και έχει εσωτερική αντίσταση τουλάχιστον 10 MΩ.
 2.2.3. Μέθοδος μέτρησης
 2.2.3.1. Βήμα πρώτο
 Η τάση μετράται όπως ορίζεται στο σχήμα 1 και καταγράφεται η τάση του κεντρικού αγωγού υψηλής τάσης (Ub). Η Ub ισούται ή είναι μεγαλύτερη από την ονομαστική τάση λειτουργίας του REESS και/ή του συστήματος μετατροπής ηλεκτρικής ενέργειας, όπως ορίζεται από τον κατασκευαστή του οχήματος.
 Σχήμα 1 Μέτρηση Ub, U1, U2 b 1 2
 2.2.3.2. Βήμα δεύτερο
 Μέτρηση και καταγραφή της τάσης (U1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1):
 2.2.3.3. Βήμα τρίτο
 Μέτρηση και καταγραφή της τάσης (U2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1).
 2.2.3.4. Βήμα τέταρτο
 Εάν η U1 είναι μεγαλύτερη από ή ίση με τη U2, εισάγεται γνωστή τυποποιημένη αντίσταση (Ro) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (σασί). Αφού εισαχθεί η Ro, μέτρηση της τάσης (U1’) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 2).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro×Ub×(1/U1’ – 1/U1)
 Σχήμα 2 Μέτρηση U1’ 1
 Εάν η U2 είναι μεγαλύτερη από τη U1, εισάγεται γνωστή τυποποιημένη αντίσταση (Ro) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (σασί). Αφού εισαχθεί η Ro, μέτρηση της τάσης (U2’) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 3).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro×Ub×(1/U2’ – 1/U2)
 Σχήμα 3 Μέτρηση U2’ 2
 2.2.3.5. Βήμα πέμπτο
 Εάν η τιμή ηλεκτρικής μόνωσης Ri (σε Ω) διαιρεθεί με την τάση λειτουργίας του κεντρικού αγωγού υψηλής τάσης (σε V) προκύπτει η αντίσταση μόνωσης (σε Ω/V).
 Σημείωση:
 Η γνωστή αντίσταση Ro (σε Ω) ισούται με το γινόμενο της ελάχιστης απαιτούμενης αντίστασης μόνωσης (σε Ω/V) επί την τάση λειτουργίας του οχήματος συν/πλην 20 % (σε V). Η Ro δεν απαιτείται να έχει επακριβώς αυτή την τιμή, καθώς οι εξισώσεις ισχύουν για οποιαδήποτε Ro. ωστόσο, μία τιμή Ro σε αυτό το εύρος πρέπει να παρέχει καλή ανάλυση για τις μετρήσεις τάσης.
 ΠΑΡΑΡΤΗΜΑ 5Β
 Μέθοδος μέτρησης της αντίστασης μόνωσης στις δοκιμές REESS με κατασκευαστικά στοιχεία
 1. Μέθοδος μέτρησης
 Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στα σημεία 1.1. και 1.2. του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
 Οι μετρήσεις με μεγαωμόμετρο ή με παλμογράφο αποτελούν κατάλληλες εναλλακτικές της διαδικασίας που περιγράφεται κατωτέρω για τη μέτρηση της αντίστασης μόνωσης. Στην περίπτωση αυτή, μπορεί να είναι αναγκαία η απενεργοποίηση του συστήματος παρακολούθησης της αντίστασης μόνωσης επί του οχήματος.
 Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων μέσω διαγραμμάτων ηλεκτρικών κυκλωμάτων κ.λπ. Εάν οι κεντρικοί αγωγοί υψηλής τάσης είναι γαλβανικά μονωμένοι μεταξύ τους, η αντίσταση μόνωσης μετράται για κάθε ηλεκτρικό κύκλωμα.
 Εάν η τάση λειτουργίας της υπό δοκιμή διάταξης (Ub, σχήμα 1)


text:
είναι αδύνατο να μετρηθεί (π.χ. λόγω διακοπής σύνδεσης του ηλεκτρικού δικτύου που προκαλείται από κεντρικούς διακόπτες ή από τη λειτουργία της ασφάλειας) η δοκιμή μπορεί να εκτελεστεί με τροποποιημένη διάταξη δοκιμής για να μετρηθούν οι εσωτερικές τάσεις (ανάντη των κεντρικών διακοπτών).
 Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
 Σε περιπτώσεις όπου οι τιμές μέτρησης δεν είναι σταθερές λόγω της λειτουργίας του συστήματος παρακολούθησης της αντίστασης μόνωσης, ενδέχεται να λάβουν χώρα οι αναγκαίες τροποποιήσεις για τη διεξαγωγή της μέτρησης, με διακοπή της λειτουργίας της σχετικής διάταξης ή με αφαίρεσή της. Επιπλέον, όταν αφαιρεθεί η διάταξη, επαληθεύεται μέσω συνόλου σχεδίων ότι η ενέργεια αυτή αφήνει αμετάβλητη την αντίσταση μόνωσης μεταξύ των υπό τάση μερών και της σύνδεσης γείωσης που έχει οριστεί από τον κατασκευαστή ως σημείο σύνδεσης με το ηλεκτρικό πλαίσιο όταν εγκαθίσταται στο όχημα.
 Οι τροποποιήσεις αυτές δεν επηρεάζουν τα αποτελέσματα της δοκιμής.
 Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για την αποφυγή βραχυκυκλωμάτων και ηλεκτροπληξίας.
 1.1. Μέθοδος μέτρησης με χρήση τάσης DC από εξωτερικές πηγές.
 1.1.1. Όργανο μέτρησης
 Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση DC υψηλότερη από την ονομαστική τάση της υπό δοκιμή διάταξης.
 1.1.2. Μέθοδος μέτρησης
 Μεταξύ των υπό τάση μερών και της γείωσης συνδέεται όργανο για τη δοκιμή της αντίστασης μόνωσης. Στη συνέχεια, μετράται η αντίσταση μόνωσης.
 Εάν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα κατασκευαστικά στοιχεία δεν αντέχουν την τάση λειτουργίας του συνολικού κυκλώματος, η αντίσταση μόνωσης μεταξύ αυτών των κατασκευαστικών στοιχείων και της γείωσης μπορεί να μετρηθεί χωριστά με βάση τη μισή τουλάχιστον της τάσης λειτουργίας τους με τα κατασκευαστικά στοιχεία που αποσυνδέθηκαν.
 1.2. Μέθοδος μέτρησης με χρήση της υπό δοκιμή διάταξης ως πηγής τάσης DC
 1.2.1. Συνθήκες δοκιμής
 Το επίπεδο τάσης της υπό δοκιμή διάταξης κατά τη διάρκεια της δοκιμής ισοδυναμεί τουλάχιστον με την ονομαστική τάση λειτουργίας της υπό δοκιμή διάταξης.
 1.2.2. Όργανο μέτρησης
 Το βολτόμετρο που χρησιμοποιείται στη δοκιμή αυτή μετρά τις τιμές DC και έχει εσωτερική αντίσταση τουλάχιστον 10 MΩ.
 1.2.3. Μέθοδος μέτρησης
 1.2.3.1. Βήμα πρώτο
 Η τάση μετράται όπως ορίζεται στο σχήμα 1 και καταγράφεται η τάση λειτουργίας της υπό δοκιμή διάταξης (Ub, σχήμα 1). Η τιμή Ub είναι ίση ή μεγαλύτερη από την ονομαστική τάση λειτουργίας της υπό δοκιμή διάταξης.
 Σχήμα 1
 1.2.3.2. Βήμα δεύτερο
 Μέτρηση και καταγραφή της τάσης (U1) μεταξύ του αρνητικού πόλου της υπό δοκιμή διάταξης και της γείωσης (σχήμα 1).
 1.2.3.3. Βήμα τρίτο
 Μέτρηση και καταγραφή της τάσης (U2) μεταξύ του θετικού πόλου της υπό δοκιμή διάταξης και της γείωσης (σχήμα 1).
 1.2.3.4. Βήμα τέταρτο
 Εάν η U1 είναι μεγαλύτερη ή ίση με τη U2, προσθήκη μίας γνωστής αντίστασης (Ro) μεταξύ του αρνητικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (U1’) μεταξύ του αρνητικού πόλου της υπό δοκιμή διάταξης και


text:
της γείωσης (βλέπε σχήμα 2).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο: :
 Ri = Ro×Ub×(1/U1’ – 1/U1)
 Σχήμα 2
 Εάν η U2 είναι μεγαλύτερη από τη U1, προσθήκη μίας γνωστής αντίστασης (Ro) μεταξύ του θετικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (U2’) μεταξύ του θετικού πόλου της υπό δοκιμή διάταξης και της γείωσης (βλέπε σχήμα 3).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro×Ub×(1/U2’ – 1/U2)
 Σχήμα 3
 1.2.3.5. Βήμα πέμπτο
 Εάν η τιμή της ηλεκτρικής μόνωσης Ri (σε Ω) διαιρεθεί με την ονομαστική τάση της υπό δοκιμή διάταξης (σε V) προκύπτει η αντίσταση μόνωσης (σε Ω/V).
 Σημείωση 1:
 Η γνωστή αντίσταση Ro (σε Ω) ισούται με το γινόμενο της ελάχιστης απαιτούμενης αντίστασης μόνωσης (σε Ω/V) επί την ονομαστική τάση της υπό δοκιμή διάταξης συν/πλην 20 % (σε V). Η Ro δεν απαιτείται να έχει επακριβώς αυτή την τιμή, καθώς οι εξισώσεις ισχύουν για οποιαδήποτε Ro. ωστόσο, μία τιμή Ro σε αυτό το εύρος πρέπει να παρέχει καλή ανάλυση για τις μετρήσεις τάσης.
 ΠΑΡΑΡΤΗΜΑ 6
 Μέθοδος επιβεβαίωσης για τη λειτουργία συστήματος παρακολούθησης της αντίστασης μόνωσης επί του οχήματος
 Το σύστημα παρακολούθησης της αντίστασης μόνωσης που είναι τοποθετημένο στο όχημα υποβάλλεται σε δοκιμή με την ακόλουθη διαδικασία:
 α)
 Προσδιορισμός της αντίστασης μόνωσης, Ri, του ηλεκτρικού συστήματος κίνησης με το σύστημα παρακολούθησης ηλεκτρικής μόνωσης με χρήση της διαδικασίας που περιγράφεται στο παράρτημα 5Α.
 β)
 Εάν η ελάχιστη τιμή αντίστασης μόνωσης που απαιτείται σύμφωνα με τα στοιχεία 5.1.3.1. ή 5.1.3.2. είναι 100 Ω/V, τοποθετήστε έναν αντιστάτη με αντίσταση Ro μεταξύ μιας από τις πλευρές του κεντρικού αγωγού υψηλής τάσης που παρουσιάζει τη χαμηλότερη τιμή σε U1 ή U2 μετρούμενη σύμφωνα με το σημείο 2.2.3. του παραρτήματος 5A και του ηλεκτρικού πλαισίου. Το μέγεθος του αντιστάτη, Ro, είναι τέτοιο ώστε:
 1/(1/(95×U) – 1/Ri) ≤ Ro < 1/(1/(100×U) – 1/Ri)
 όπου U είναι η τάση λειτουργίας του ηλεκτρικού συστήματος κίνησης.
 γ)
 Εάν η ελάχιστη τιμή αντίστασης μόνωσης που απαιτείται σύμφωνα με τα στοιχεία 5.1.3.1. ή 5.1.3.2. είναι 500 Ω/V, τοποθετήστε έναν αντιστάτη με αντίσταση Ro μεταξύ μιας από τις πλευρές του κεντρικού αγωγού υψηλής τάσης που παρουσιάζει τη χαμηλότερη τιμή σε U1 ή U2 μετρούμενη σύμφωνα με το σημείο 2.2.3. του παραρτήματος 5A και του ηλεκτρικού πλαισίου. Το μέγεθος του αντιστάτη, Ro, είναι τέτοιο ώστε:
 1/(1/(475×U) – 1/Ri) ≤ Ro < 1/(1/(500×U) – 1/Ri)
 όπου U είναι η τάση λειτουργίας του ηλεκτρικού συστήματος κίνησης.
 Προσάρτημα 1 στο Παράρτημα 6
 Βασικά χαρακτηριστικά των οδικών οχημάτων ή συστημάτων
 1.
 Γενικά
 1.1.
 Μάρκα (εμπορική επωνυμία του κατασκευαστή): ...
 1.2.
 Τύπος: ...
 1.3.
 Κατηγορία οχήματος: ...
 1.4.
 Εμπορικές ονομασίες, εάν υπάρχουν: ...
 1.5.
 Επωνυμία και διεύθυνση του κατασκευαστή: ...
 1.6.
 Ενδεχομένως, όνομα και διεύθυνση του αντιπροσώπου του κατασκευαστή: ...
 1.7.
 Σχέδιο και/ή φωτογραφία του οχήματος: ...
 1.8.
 Αριθμός έγκρισης του REESS: ...
 2.
 Ηλεκτρικός κινητήρας (κινητήρας έλξης)
 2.1.
 Τύπος (πηνίο, διέγερση): ...
 2.2.
 Μέγιστη καθαρή ισχύς και/ή μέγιστη ισχύς 30 λεπτών (kW): ...
 3.
 REESS
 3.1.
 Εμπορική ονομασία και μάρκα του


text:
REESS: ...
 3.2.
 Αναφορά όλων των τύπων στοιχείου: ...
 3.2.1.
 Η χημεία του στοιχείου: ...
 3.2.2.
 Φυσικές διαστάσεις: ...
 3.2.3.
 Χωρητικότητα του στοιχείου (Ah): ...
 3.3.
 Περιγραφή ή σχέδια ή εικόνες του REESS, όπου επισημαίνονται τα εξής:
 3.3.1.
 Δομή: ...
 3.3.2.
 Διάταξη (αριθμός στοιχείων, τρόπος σύνδεσης κ.λπ.): ...
 3.3.3.
 Διαστάσεις: ...
 3.3.4.
 Περίβλημα (κατασκευή, υλικά και φυσικές διαστάσεις): ...
 3.4.
 Ηλεκτρικές προδιαγραφές: ...
 3.4.1.
 Ονομαστική τάση (V): ...
 3.4.2.
 Τάση λειτουργίας (V): ...
 3.4.3.
 Χωρητικότητα (Ah): ...
 3.4.4.
 Μέγιστο ρεύμα (A): ...
 3.5.
 Ποσοστό συνδυασμού αερίων (%): ...
 3.6.
 Περιγραφή ή σχέδια ή εικόνες της εγκατάστασης του REESS στο όχημα: ...
 3.6.1.
 Φυσική υποστήριξη: ...
 3.7.
 Τύπος θερμικής διαχείρισης...
 3.8.
 Ηλεκτρονικός έλεγχος: ...
 4.
 Κυψέλη καυσίμου (εάν υπάρχει)
 4.1.
 Εμπορική ονομασία και μάρκα της κυψέλης καυσίμου: ...
 4.2.
 Τύποι κυψελών καυσίμου: ...
 4.3.
 Ονομαστική τάση (V): ...
 4.4.
 Αριθμός στοιχείων: ...
 4.5.
 Τύπος του συστήματος ψύξης (εάν υπάρχει): ...
 4.6.
 Μέγιστη ισχύς (kW): ...
 5.
 Ασφάλεια και/ή αυτόματος διακόπτης
 5.1.
 Τύπος: ...
 5.2.
 Διάγραμμα που δείχνει το εύρος λειτουργίας: ...
 6.
 Καλωδίωση ισχύος
 6.1.
 Τύπος: ...
 7.
 Προστασία από ηλεκτροπληξία
 7.1.
 Περιγραφή της έννοιας της προστασίας: ...
 8.
 Πρόσθετα δεδομένα
 8.1.
 Σύντομη περιγραφή της εγκατάστασης των στοιχείων του κυκλώματος ισχύος ή σχέδια/εικόνες που δείχνουν τη θέση εγκατάστασης των εν λόγω στοιχείων: ...
 8.2
 Σχεδιάγραμμα όλων των ηλεκτρικών λειτουργιών που περιλαμβάνονται στο κύκλωμα ισχύος: ...
 8.3.
 Τάση λειτουργίας (V): ...
 Προσάρτημα 2 στο Παράρτημα 6
 Βασικά χαρακτηριστικά του REESS
 1.
 REESS
 1.1.
 Εμπορική ονομασία και μάρκα του REESS: ...
 1.2.
 Αναφορά όλων των τύπων στοιχείου: ...
 1.2.1.
 Η χημεία του στοιχείου: ...
 1.2.2.
 Φυσικές διαστάσεις: ...
 1.2.3.
 Χωρητικότητα του στοιχείου (Ah): ...
 1.3.
 Περιγραφή ή σχέδια ή εικόνες του REESS, όπου επισημαίνονται τα εξής:
 1.3.1.
 Δομή: ...
 1.3.2.
 Διάταξη (αριθμός στοιχείων, τρόπος σύνδεσης κ.λπ.): ...
 1.3.3.
 Διαστάσεις: ...
 1.3.4.
 Περίβλημα (κατασκευή, υλικά και φυσικές διαστάσεις): ...
 1.4.
 Ηλεκτρικές προδιαγραφές
 1.4.1.
 Ονομαστική τάση (V): ...
 1.4.2.
 Τάση λειτουργίας (V): ...
 1.4.3.
 Χωρητικότητα (Ah): ...
 1.4.4.
 Μέγιστο ρεύμα (A): ...
 1.5.
 Ποσοστό συνδυασμού αερίων (%):...
 1.6.
 Περιγραφή ή σχέδια ή εικόνες της εγκατάστασης του REESS στο όχημα: ...
 1.6.1.
 Φυσική υποστήριξη: ...
 1.7.
 Τύπος θερμικής διαχείρισης: ...
 1.8.
 Ηλεκτρονικός έλεγχος: ...
 1.9.
 Κατηγορία οχημάτων στα οποία μπορεί να εγκατασταθεί το REESS:
 ΠΑΡΑΡΤΗΜΑ 7A
 Μέθοδος επαλήθευσης για τις αρχές δοκιμής που επιβεβαιώνει βάσει εγγράφων τη συμμόρφωση της αντίστασης μόνωσης του ηλεκτρολογικού σχεδιασμού του οχήματος μετά την έκθεση στο νερό
 Το παρόν παράρτημα περιγράφει τις εφαρμοστέες απαιτήσεις κατά την πιστοποίηση του εξοπλισμού ή των κατασκευαστικών στοιχείων του συστήματος υψηλής τάσης του κατασκευαστή από αρνητικές επιπτώσεις από το νερό και δεν περιγράφει φυσική δοκιμή. Κατά γενικό κανόνα, ο ηλεκτρολογικός σχεδιασμός ή τα κατασκευαστικά στοιχεία των οχημάτων πληρούν τις απαιτήσεις που ορίζονται στα σημεία «5.1.1. Προστασία από άμεση επαφή», «5.1.2. Προστασία από έμμεση επαφή», «5.1.3. Αντίσταση μόνωσης» αντίστοιχα και αυτό θα επαληθεύεται χωριστά από την αρχή δοκιμών. Οι κατασκευαστές οχημάτων παρέχουν πληροφορίες στις αρχές δοκιμών προκειμένου να προσδιορίσουν, ως σημείο αναφοράς, τη θέση τοποθέτησης για κάθε κατασκευαστικό στοιχείο υψηλής τάσης εντός/επί του οχήματος.
 1.
 Τα έγγραφα περιέχουν


text:
τις ακόλουθες πληροφορίες:
 α)
 τον τρόπο με τον οποίο ο κατασκευαστής υπέβαλε σε δοκιμή τη συμμόρφωση της αντίστασης μόνωσης του ηλεκτρολογικού σχεδιασμού του οχήματος με τη χρήση γλυκού νερού·
 β)
 τον τρόπο με τον οποίο, μετά τη διεξαγωγή της δοκιμής, επιθεωρήθηκε το κατασκευαστικό στοιχείο ή το σύστημα υψηλής τάσης για την είσοδο νερού και τον τρόπο με τον οποίο, ανάλογα με τη θέση τοποθέτησής του, κάθε κατασκευαστικό στοιχείο/σύστημα υψηλής τάσης πληρούσε τον κατάλληλο βαθμό προστασίας από το νερό.
 2.
 Η αρχή ελέγχου επαληθεύει και επιβεβαιώνει τη γνησιότητα των τεκμηριωμένων όρων που έχουν τηρηθεί, και με τους οποίους πρέπει να έχει υπάρξει συμμόρφωση, κατά τη διαδικασία πιστοποίησης από τον κατασκευαστή:
 2.1.
 Κατά τη διάρκεια της δοκιμής επιτρέπεται η μερική συμπύκνωση της υγρασίας που περιέχεται εντός του περιβλήματος. Η δρόσος που μπορεί να εναποτεθεί δεν θεωρείται είσοδος νερού. Για τους σκοπούς των δοκιμών, το εμβαδόν της επιφάνειας του υπό δοκιμή κατασκευαστικού στοιχείου ή συστήματος υψηλής τάσης υπολογίζεται με ακρίβεια 10 %. Εφόσον είναι δυνατόν, το υπό δοκιμή κατασκευαστικό στοιχείο ή σύστημα υψηλής τάσης λειτουργεί ενεργοποιημένο. Εάν το υπό δοκιμή κατασκευαστικό στοιχείο ή σύστημα υψηλής τάσης είναι ενεργοποιημένο, λαμβάνονται επαρκείς προφυλάξεις ασφαλείας.
 2.2.
 Για ηλεκτρικά κατασκευαστικά στοιχεία, εξωτερικά συνδεδεμένα (π.χ. στο διαμέρισμα του κινητήρα), ανοικτά στο κάτω μέρος, τόσο σε εκτεθειμένα όσο και σε προστατευμένα σημεία, η αρμόδια αρχή για τις δοκιμές επαληθεύει, προκειμένου να επιβεβαιώσει τη συμμόρφωση, κατά πόσον η δοκιμή διεξάγεται με ψεκασμό του κατασκευαστικού στοιχείου ή του συστήματος υψηλής τάσης από όλες τις δυνατές κατευθύνσεις με ρεύμα νερού από τυποποιημένο ακροφύσιο δοκιμής, όπως φαίνεται στο σχήμα 1. Κατά τη διάρκεια της δοκιμής, ειδικότερα, παρατηρούνται οι ακόλουθες παράμετροι:
 α)
 Εσωτερική διάμετρος ακροφυσίου: 6,3 mm,
 β)
 Ρυθμός παροχής: 11,9 – 13,2 l/min,
 γ)
 Πίεση νερού στο ακροφύσιο: περίπου 30 kPa (0,3 bar),
 δ)
 Διάρκεια δοκιμής ανά m2 εμβαδού επιφάνειας του υπό δοκιμή κατασκευαστικού στοιχείου ή συστήματος υψηλής τάσης: 1 min
 ε)
 Ελάχιστη διάρκεια δοκιμής: 3 min
 στ)
 Απόσταση από το ακροφύσιο έως την επιφάνεια του υπό δοκιμή κατασκευαστικού στοιχείου ή συστήματος υψηλής τάσης: περίπου 3 m (η απόσταση αυτή μπορεί να μειωθεί, εάν είναι απαραίτητο, για να διασφαλιστεί η σωστή διαβροχή κατά τον ψεκασμό προς τα επάνω).
 Σχήμα 1 Τυπικό ακροφύσιο για τη δοκιμή
 Διαστάσεις σε χιλιοστόμετρα Το D είναι 6,3 mm όπως ορίζεται στο σημείο 2.2. στοιχείο α) ανωτέρω.
 2.3.
 Για ηλεκτρικά κατασκευαστικά στοιχεία, εξωτερικά συνδεδεμένα (π.χ. στο διαμέρισμα του κινητήρα), καλυπτόμενα από κάτω, η αρμόδια αρχή για τις δοκιμές επαληθεύει, προκειμένου να επιβεβαιωθεί η συμμόρφωση, κατά πόσον:
 α)
 το κάλυμμα προστατεύει το κατασκευαστικό στοιχείο από τον απευθείας ψεκασμό νερού από κάτω και δεν είναι ορατό·
 β)
 η δοκιμή διεξάγεται με τη χρήση ακροφυσίου δοκιμής εκτίναξης νερού, όπως φαίνεται στο σχήμα 2·
 γ)
 το κινούμενο προστατευτικό αφαιρείται από το ακροφύσιο ψεκασμού και το μηχάνημα ψεκάζεται από όλες τις δυνατές κατευθύνσεις·
 δ)
 η πίεση του νερού ρυθμίζεται έτσι ώστε να παρέχει ρυθμό παροχής (10 ± 0,5) l/min [πίεση περίπου 80 kPa έως 100 kPa (0,8 bar έως 1,0 bar)]·
 ε)
 Η διάρκεια της δοκιμής είναι 1 min/m2 του υπολογιζόμενου εμβαδού επιφάνειας του


text:
μηχανήματος (εξαιρουμένης τυχόν επιφάνειας τοποθέτησης και πτερυγίου ψύξης) με ελάχιστη διάρκεια 5 min.
 Σχήμα 2 Ακροφύσιο δοκιμής εκτίναξης νερού
 Προβολή σύμφωνα με το βέλος A (με το προστατευτικό κάλυμμα να έχει αφαιρεθεί)
 IEC 927/01
 Διαστάσεις σε χιλιοστόμετρα
 Σημείωση:
 1.
 Στρόφιγγα
 2.
 Μετρητής πίεσης
 3.
 Εύκαμπτος σωλήνας
 4.
 Κινούμενο προστατευτικό από αλουμίνιο
 5.
 Ακροφύσιο ψεκασμού
 6.
 Αντίβαρο
 7.
 Ακροφύσιο ψεκασμού από ορείχαλκο με 121 οπές ⌀ 0,5:
 α.
 οπή στο κέντρο
 β.
 εσωτερικός κύκλος 12 οπών σε βήμα 30°
 γ.
 εξωτερικός κύκλος 24 οπών σε βήμα 15°
 8.
 Μηχάνημα υπό δοκιμή
 3.
 Ολόκληρο το σύστημα υψηλής τάσης ή κάθε κατασκευαστικό στοιχείο ελέγχονται ως προς τη συμμόρφωση με την απαίτηση για την αντίσταση μόνωσης του σημείου 5.1.3. υπό τις ακόλουθες συνθήκες:
 α)
 το ηλεκτρικό πλαίσιο προσομοιώνεται με ηλεκτρικό αγωγό, π.χ. μεταλλική πλάκα, και τα κατασκευαστικά στοιχεία συνδέονται σε αυτό με τις τυπικές διατάξεις στερέωσής τους·
 β)
 τα καλώδια, όπου υπάρχουν, συνδέονται με το κατασκευαστικό στοιχείο.
 4.
 Τα μέρη που έχουν σχεδιαστεί να μην είναι υγρά κατά τη διάρκεια της λειτουργίας δεν επιτρέπεται να είναι υγρά και δεν επιτρέπεται η συσσώρευση νερού που θα μπορούσε να φθάσει σε αυτά στο εσωτερικό του κατασκευαστικού στοιχείου ή του συστήματος υψηλής τάσης.
 ΠΑΡΑΡΤΗΜΑ 7Β
 Διαδικασία δοκιμής βάσει οχήματος για την προστασία από την επίδραση του νερού
 1. Πλύσιμο
 Η εν λόγω δοκιμή αποσκοπεί στην προσομοίωση της κανονικής πλύσης των οχημάτων, αλλά όχι του ειδικού καθαρισμού με υψηλή πίεση νερού ή της πλύσης κάτω από το αμάξωμα.
 Οι περιοχές του οχήματος τις οποίες αφορά αυτή η δοκιμή είναι οι γραμμές ορίων, π.χ. η σφράγιση δύο μερών, όπως πτερύγια, στεγανοποιήσεις γυάλινων επιφανειών, περίγραμμα ανοιγόμενων μερών, περίγραμμα μπροστινού στομίου και σφραγίσεις των φανών.
 Όλες οι γραμμές εκτίθενται και ακολουθούνται προς όλες τις κατευθύνσεις με το ρεύμα του νερού χρησιμοποιώντας το ακροφύσιο εύκαμπτου σωλήνα και τις συνθήκες σύμφωνα με το IPX5 όπως καθορίζεται στο παράρτημα 7Α.
 2. Οδήγηση μέσα από λιμνάζοντα νερά
 Το όχημα οδηγείται σε δεξαμενή νερού βάθους 10 cm, σε απόσταση 500 m με ταχύτητα 20 km/h, για χρονικό διάστημα περίπου 1,5 min. Εάν η χρησιμοποιούμενη δεξαμενή νερού έχει μήκος μικρότερο από 500 m, τότε το όχημα τη διασχίζει αρκετές φορές. Ο συνολικός χρόνος, συμπεριλαμβανομένων των περιόδων εκτός της δεξαμενής, είναι μικρότερος από 10 min.
 ΠΑΡΑΡΤΗΜΑ 8
 Καθορισμός των εκπομπών υδρογόνου κατά τις διαδικασίες φόρτισης του REESS
 1. Εισαγωγή
 Στο παρόν παράρτημα περιγράφεται η διαδικασία καθορισμού των εκπομπών υδρογόνου κατά τη διάρκεια των διαδικασιών φόρτισης του REESS όλων των οδικών οχημάτων σύμφωνα με το σημείο 5.4. του παρόντος κανονισμού.
 2. Περιγραφή της δοκιμής
 Η δοκιμή εκπομπής υδρογόνου (σχήμα 1 του παραρτήματος 8) διεξάγεται προκειμένου να καθοριστούν οι εκπομπές υδρογόνου κατά τη διάρκεια των διαδικασιών φόρτισης του REESS με τον φορτιστή. Η δοκιμή συνίσταται στα βήματα:
 α)
 προετοιμασία οχήματος/REESS·
 β)
 εκφόρτιση του REESS·
 γ)
 καθορισμός εκπομπών υδρογόνου κατά τη διάρκεια της κανονικής φόρτισης·
 δ)
 καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
 3. Δοκιμές
 3.1. Δοκιμή με όχημα
 3.1.1.
 Το όχημα βρίσκεται σε καλή μηχανική κατάσταση και έχει διανύσει τουλάχιστον 300 km κατά


text:
τη διάρκεια επτά ημερών πριν από τη διεξαγωγή της δοκιμής. Το όχημα είναι εξοπλισμένο με το REESS που υπόκειται στη δοκιμή εκπομπών υδρογόνου, κατά τη διάρκεια της περιόδου αυτής.
 3.1.2.
 Εάν το REESS χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του REESS εντός του εύρους κανονικής λειτουργίας.
 Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του REESS δεν έχει υποστεί ζημιά ούτε παρουσιάζει ελάττωμα ως προς την ικανότητά του.
 3.2. Δοκιμή με κατασκευαστικά στοιχεία
 3.2.1.
 Το REESS βρίσκεται σε καλή μηχανική κατάσταση και έχει υποβληθεί τουλάχιστον σε 5 βασικούς κύκλους δοκιμών (όπως προσδιορίζεται στο παράρτημα 9 προσάρτημα 1).
 3.2.2.
 Εάν το REESS χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του REESS εντός του εύρους κανονικής λειτουργίας.
 Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του REESS δεν έχει υποστεί ζημιά ούτε παρουσιάζει ελάττωμα ως προς την ικανότητά του.
 Σχήμα 8.1 Καθορισμός των εκπομπών υδρογόνου κατά τις διαδικασίες φόρτισης του REESS
 4. Εξοπλισμός δοκιμής για δοκιμή εκπομπής υδρογόνου
 4.1. Δυναμομετρική εξέδρα
 Η δυναμομετρική εξέδρα πληροί τις απαιτήσεις της σειράς τροποποιήσεων 06 του κανονισμού αριθ. 83.
 4.2. Θάλαμος μέτρησης εκπομπής υδρογόνου
 Ο θάλαμος μέτρησης εκπομπής υδρογόνου είναι ένας αεροστεγής θάλαμος μέτρησης που μπορεί να περικλείει το όχημα/REESS που υποβάλλεται σε δοκιμή. Το όχημα/REESS είναι προσβάσιμο από όλες τις πλευρές και ο θάλαμος, όταν σφραγίζεται, είναι αεροστεγής σύμφωνα με το παράρτημα 8 προσάρτημα 1. Η εσωτερική επιφάνεια του θαλάμου είναι αδιαπέραστη και δεν αντιδρά με υδρογόνο. Το σύστημα ρύθμισης θερμοκρασίας μπορεί να ελέγχει την εσωτερική θερμοκρασία του αέρα του θαλάμου, ώστε να διατηρείται η καθορισμένη θερμοκρασία σε όλη τη δοκιμή, με μέση ανοχή ± 2 K κατά τη διάρκεια της δοκιμής.
 Για τη διευθέτηση των αλλαγών όγκου, λόγω των εκπομπών υδρογόνου στον θάλαμο, μπορεί να χρησιμοποιείται θάλαμος μεταβαλλόμενου όγκου ή άλλος εξοπλισμός δοκιμής. Ο θάλαμος μεταβαλλόμενου όγκου διαστέλλεται και συστέλλεται ανάλογα με τις εκπομπές υδρογόνου εντός του θαλάμου. Δύο πιθανά μέσα διευθέτησης των εσωτερικών αλλαγών όγκου είναι τα κινητά χωρίσματα ή ένας πτυσσόμενος φυσητήρας, όπου αδιαπέραστοι σάκοι εντός του θαλάμου διαστέλλονται και συστέλλονται ανάλογα με τις αλλαγές στην εσωτερική πίεση με ανταλλαγή αέρα από το εξωτερικό του θαλάμου. Οποιαδήποτε διάταξη για τη διευθέτηση του όγκου διατηρεί την ακεραιότητα του θαλάμου όπως προσδιορίζεται στο παράρτημα 8 προσάρτημα 1.
 Οποιαδήποτε μέθοδος διευθέτησης όγκου περιορίζει το διαφορικό μεταξύ της εσωτερικής πίεσης του θαλάμου και της βαρομετρικής πίεσης σε μέγιστη τιμή ± 5 hPa.
 Ο θάλαμος μπορεί να ασφαλίζει σε καθορισμένο όγκο. Ένας θάλαμος μεταβαλλόμενου όγκου μπορεί να διευθετεί μια αλλαγή από τον «ονομαστικό όγκο» του (βλέπε παράρτημα 8 προσάρτημα 1 σημείο 2.1.1.), λαμβανομένων υπόψη των εκπομπών υδρογόνου κατά τη διάρκεια της δοκιμής.
 4.3. Συστήματα ανάλυσης
 4.3.1.
 Συσκευή ανάλυσης υδρογόνου
 4.3.1.1.
 Η ατμόσφαιρα εντός του θαλάμου παρακολουθείται με συσκευή ανάλυσης υδρογόνου (τύπος ηλεκτροχημικού ανιχνευτή) ή χρωματογράφο με ανίχνευση θερμικής αγωγιμότητας. Το δείγμα αερίου λαμβάνεται από σημείο που είναι στο μέσον ενός πλευρικού τοιχώματος


text:
ή της οροφής του θαλάμου ενώ οποιαδήποτε παρακαμπτήριος ροή επιστρέφει στον θάλαμο, κατά προτίμηση σε σημείο κατάντη του ανεμιστήρα ανακυκλοφορίας.
 4.3.1.2.
 Η συσκευή ανάλυσης υδρογόνου έχει χρόνο απόκρισης στο 90 % της τελικής μέτρησης κάτω των 10 δευτερολέπτων. Η σταθερότητά της πρέπει να είναι μεγαλύτερη από 2 % πλήρους κλίμακας στο μηδέν και 80 % ± 20 % πλήρους κλίμακας, κατά τη διάρκεια χρονικού διαστήματος άνω των 15 λεπτών για κάθε εύρος λειτουργίας.
 4.3.1.3.
 Η επαναληπτικότητα της συσκευής ανάλυσης που εκφράζεται ως τυπική απόκλιση είναι μεγαλύτερη από 1 % πλήρους κλίμακας στο μηδέν και στο 80 % ± 20 % πλήρους κλίμακας σε κάθε εύρος που χρησιμοποιείται.
 4.3.1.4.
 Το κάθε εύρος λειτουργίας της συσκευής ανάλυσης επιλέγεται ώστε να παρέχει την καλύτερη ανάλυση κατά τις διαδικασίες μέτρησης, βαθμονόμησης και ελέγχου διαρροής.
 4.3.2.
 Σύστημα καταγραφής δεδομένων της συσκευής ανάλυσης υδρογόνου
 Η συσκευή ανάλυσης υδρογόνου διαθέτει μια διάταξη για την καταγραφή της εξόδου ηλεκτρικού σήματος, με συχνότητα τουλάχιστον μίας φοράς ανά λεπτό. Το σύστημα καταγραφής έχει λειτουργικά χαρακτηριστικά τουλάχιστον ισοδύναμα με το σήμα που καταγράφεται και παρέχει συνεχή καταγραφή των αποτελεσμάτων. Η καταγραφή δηλώνει με σαφήνεια την έναρξη και τη λήξη της δοκιμής κανονικής φόρτισης και τη λειτουργία φόρτισης αστοχίας.
 4.4. Καταγραφή θερμοκρασίας
 4.4.1.
 Η θερμοκρασία εντός του θαλάμου καταγράφεται σε δύο σημεία από αισθητήρες θερμοκρασίας, οι οποίοι συνδέονται έτσι ώστε να προκύπτει μέση τιμή. Τα σημεία μέτρησης εκτείνονται σε περίπου 0,1 m εντός του θαλάμου από τον κατακόρυφο κεντρικό άξονα κάθε πλευρικού τοιχώματος σε ύψος 0,9 ± 0,2 m.
 4.4.2.
 Οι θερμοκρασίες κοντά στα στοιχεία καταγράφονται με τη βοήθεια αισθητήρων.
 4.4.3.
 Σε όλη τη διάρκεια των μετρήσεων εκπομπής υδρογόνου, οι θερμοκρασίες καταγράφονται με συχνότητα τουλάχιστον μίας φοράς ανά λεπτό.
 4.4.4.
 Η ακρίβεια του συστήματος καταγραφής της θερμοκρασίας είναι ± 1,0 K ενώ η διαχειριστική του ικανότητα ως προς τη θερμοκρασία είναι ± 0,1 Κ.
 4.4.5.
 Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
 4.5. Καταγραφή πίεσης
 4.5.1.
 Η διαφορά Δp μεταξύ της βαρομετρικής πίεσης εντός του χώρου δοκιμής και της εσωτερικής πίεσης του θαλάμου, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μίας φοράς ανά λεπτό.
 4.5.2.
 Η ακρίβεια του συστήματος καταγραφής πίεσης είναι εντός ± 2 hPa και η πίεση μπορεί να αναλύεται στα ± 0,2 hPa.
 4.5.3.
 Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
 4.6. Καταγραφή έντασης τάσης και ρεύματος
 4.6.1.
 Η ένταση του ρεύματος και της τάσης του φορτιστή, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μίας φοράς ανά λεπτό.
 4.6.2.
 Η ακρίβεια του συστήματος καταγραφής της τάσης είναι ± 1 V ενώ η διαχειριστική του ικανότητα ως προς την τάση είναι ± 0,1 V.
 4.6.3.
 Η ακρίβεια του συστήματος καταγραφής έντασης ρεύματος είναι εντός ± 0,5 Α και η ένταση ρεύματος μπορεί να αναλύεται στα ± 0,05 Α.
 4.6.4.
 Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
 4.7. Ανεμιστήρες
 Ο θάλαμος είναι εξοπλισμένος με έναν ή περισσότερους ανεμιστήρες ή φυσητήρες


text:
με δυνατή ροή 0,1 έως 0,5 m3/δευτερόλεπτο, προκειμένου να πραγματοποιείται πλήρης ανακυκλοφορία του αέρα της ατμόσφαιρας εντός του θαλάμου. Η επίτευξη ομοιογενούς θερμοκρασίας και συγκέντρωσης υδρογόνου εντός του θαλάμου κατά τη διάρκεια των μετρήσεων είναι εφικτή. Το όχημα εντός του θαλάμου δεν υποβάλλεται σε άμεσο ρεύμα αέρα από τους ανεμιστήρες ή τους φυσητήρες.
 4.8. Αέρια
 4.8.1.
 Τα παρακάτω καθαρά αέρια είναι διαθέσιμα για βαθμονόμηση και λειτουργία:
 α)
 Καθαρός συνθετικός αέρας: (καθαρότητα < 1 ppm ισοδυνάμου C1, < 1 ppm CO· < 400 ppm CO2· < 0,1 ppm NO)· περιεκτικότητα οξυγόνου μεταξύ 18 και 21 % κατ’ όγκο,
 β)
 υδρογόνο (H2), 99,5 % ελάχιστη καθαρότητα.
 4.8.2.
 Τα αέρια βαθμονόμησης και προσδιορισμού περιέχουν μείγματα υδρογόνου (H2) και καθαρού συνθετικού αέρα. Οι πραγματικές συγκεντρώσεις ενός αερίου βαθμονόμησης είναι εντός ± 2 % των ονομαστικών τιμών. Η ακρίβεια των διαλυμένων αερίων που προκύπτει κατά τη χρήση συσκευής ανάμιξης-δοσιμετρίας αερίου είναι εντός ± 2 % της ονομαστικής τιμής. Οι συγκεντρώσεις που προσδιορίζονται στο παράρτημα 8 προσάρτημα 1 μπορούν επίσης να ληφθούν από συσκευή ανάμιξης-δοσιμετρίας αερίου που χρησιμοποιεί συνθετικό αέρα ως αέριο αραίωσης.
 5. Διαδικασία δοκιμής
 Η δοκιμή συνίσταται στα παρακάτω πέντε βήματα:
 α)
 Προετοιμασία οχήματος/REESS·
 β)
 Εκφόρτιση του REESS·
 γ)
 Καθορισμός εκπομπών υδρογόνου κατά τη διάρκεια της κανονικής φόρτισης·
 δ)
 Εκφόρτιση του REESS·
 ε)
 Καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
 Εάν το όχημα/REESS πρέπει να μετακινηθεί μεταξύ δύο βημάτων, ωθείται στην επόμενη περιοχή δοκιμής.
 5.1. Δοκιμή με όχημα
 5.1.1.
 Προετοιμασία οχήματος
 Η γήρανση του REESS ελέγχεται και για τον σκοπό αυτόν αποδεικνύεται ότι το όχημα έχει διανύσει τουλάχιστον 300 km κατά τη διάρκεια επτά ημερών πριν από τη διεξαγωγή της δοκιμής. Κατά τη διάρκεια αυτής της περιόδου, το όχημα είναι εξοπλισμένο με το REESS που υποβάλλεται σε δοκιμή εκπομπής υδρογόνου. Εάν κάτι τέτοιο δεν μπορεί να αποδειχθεί, τότε εφαρμόζεται η παρακάτω διαδικασία.
 5.1.1.1.
 Εκφορτίσεις και αρχικές φορτίσεις του REESS
 Η διαδικασία ξεκινά με την εκφόρτιση του REESS του οχήματος, ενώ κινείται στην περιοχή δοκιμής ή σε δυναμομετρική εξέδρα με σταθερή ταχύτητα της τάξεως του 70 % ± 5 % της μέγιστης ταχύτητας του οχήματος για 30 λεπτά.
 Η εκφόρτιση διακόπτεται:
 α)
 όταν το όχημα δεν μπορεί να κινείται στο 65 % της μέγιστης ταχύτητας επί τριάντα λεπτά, ή
 β)
 όταν δίνεται σήμα στον οδηγό για ακινητοποίηση του οχήματος από τυπικά όργανα επί του οχήματος, ή
 γ)
 αφού έχει καλύψει απόσταση 100 km.
 5.1.1.2.
 Αρχική φόρτιση του REESS
 Η φόρτιση πραγματοποιείται:
 α)
 με τον φορτιστή·
 β)
 σε θερμοκρασία περιβάλλοντος μεταξύ 293 K και 303 K.
 Η διαδικασία αποκλείει κάθε τύπο εξωτερικού φορτιστή.
 Ο τερματισμός των κριτηρίων φόρτισης του REESS αντιστοιχεί σε αυτόματη διακοπή που δίνεται από τον φορτιστή.
 Η διαδικασία αυτή περιλαμβάνει κάθε τύπο ειδικών φορτίσεων που μπορούν να ενεργοποιηθούν αυτόματα ή με το χέρι, όπως για παράδειγμα, οι φορτίσεις εξίσωσης ή συντήρησης.
 5.1.1.3.
 Η διαδικασία των σημείων 5.1.1.1. και 5.1.1.2. επαναλαμβάνεται δύο φορές.
 5.1.2.
 Εκφόρτιση του REESS
 Το REESS εκφορτίζεται, ενώ κινείται επί της περιοχής δοκιμής ή επί δυναμομετρικής εξέδρας με σταθερή ταχύτητα της τάξεως του 70


text:
% ± 5 % της μέγιστης ταχύτητας του οχήματος επί τριάντα λεπτά.
 Η εκφόρτιση διακόπτεται:
 α)
 όταν δίνεται σήμα στον οδηγό για ακινητοποίηση του οχήματος από τυπικά όργανα επί του οχήματος, ή
 β)
 όταν η μέγιστη ταχύτητα του οχήματος είναι κάτω από 20 km/h.
 5.1.3.
 Εμποτισμός
 Εντός δεκαπέντε λεπτών από την ολοκλήρωση της λειτουργίας εκφόρτισης του συσσωρευτή που προσδιορίζεται στο σημείο 5.1.2., το όχημα τοποθετείται στην περιοχή εμποτισμού. Το όχημα τοποθετείται εκεί για τουλάχιστον 12 ώρες και έως 36 ώρες κατά το μέγιστο, μεταξύ της λήξης της εκφόρτισης του REESS και της έναρξης της δοκιμής εκπομπής υδρογόνου κατά τη διάρκεια κανονικής φόρτισης. Για αυτό το χρονικό διάστημα, το όχημα εμποτίζεται στους 293 K ± 2 K.
 5.1.4.
 Δοκιμή εκπομπής υδρογόνου κατά τη διάρκεια κανονικής φόρτισης
 5.1.4.1.
 Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
 5.1.4.2.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.1.4.3.
 Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και τον χώρο αποσκευών του οχήματος ανοικτά, μετακινείται στον θάλαμο μέτρησης.
 5.1.4.4.
 Το όχημα συνδέεται στο δίκτυο διανομής. Το REESS φορτίζεται σύμφωνα με τη διαδικασία κανονικής φόρτισης που προσδιορίζεται στο σημείο 5.1.4.7. κατωτέρω.
 5.1.4.5.
 Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
 5.1.4.6.
 Η κανονική φόρτιση της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή κανονικής φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράρτημα 8, σημείο 6). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
 5.1.4.7.
 Διαδικασία κανονικής φόρτισης
 Η κανονική φόρτιση πραγματοποιείται με φορτιστή και συνίσταται στα παρακάτω βήματα:
 α)
 φόρτιση με σταθερή ισχύ κατά τη διάρκεια t1·
 β)
 υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί σε αυτή που χρησιμοποιείται κατά τη διάρκεια φόρτισης εξίσωσης.
 Ο τερματισμός των κριτηρίων φόρτισης του REESS αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και εάν δίνεται σαφές σήμα στον οδηγό από τυπικά όργανα ότι ο συσσωρευτής δεν είναι πλήρως φορτισμένος.
 5.1.4.8.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.1.4.9.
 Η περίοδος δειγματοληψίας εκπομπών τελειώνει t1 + t2 ή t1 + 5 ώρες μετά την έναρξη της αρχικής δειγματοληψίας, όπως προβλέπεται στο παράρτημα 8, σημείο 5.1.4.6. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό στο παράρτημα 8, σημείο 6.
 5.1.5.


text:
Δοκιμή εκπομπής υδρογόνου με αστοχία φορτιστή
 5.1.5.1.
 Εντός, το αργότερο, επτά ημερών από την ολοκλήρωση της προηγούμενης δοκιμής, η διαδικασία αρχίζει με την εκφόρτιση του συσσωρευτή έλξης του οχήματος σύμφωνα με το παράρτημα 8, σημείο 5.1.2.
 5.1.5.2.
 Τα βήματα της διαδικασίας στο παράρτημα 8, σημείο 5.1.3. επαναλαμβάνονται.
 5.1.5.3.
 Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
 5.1.5.4.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.1.5.5.
 Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και τον χώρο αποσκευών του οχήματος ανοικτά, μετακινείται στον θάλαμο μέτρησης.
 5.1.5.6.
 Το όχημα συνδέεται στο δίκτυο διανομής. Το REESS φορτίζεται σύμφωνα με τη διαδικασία φόρτισης αστοχίας που προσδιορίζεται στο σημείο 5.1.5.9. κατωτέρω.
 5.1.5.7.
 Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος φόρτισης αστοχίας.
 5.1.5.8.
 Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή φόρτισης αστοχίας.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράρτημα 8, σημείο 6). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
 5.1.5.9.
 Διαδικασία φόρτισης αστοχίας
 Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
 α)
 φόρτιση με σταθερή ισχύ κατά τη διάρκεια t'1·
 β)
 φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
 5.1.5.10.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.1.5.11.
 Η λήξη της περιόδου δοκιμής πραγματοποιείται t'1 + 30 λεπτά μετά την έναρξη της αρχικής δειγματοληψίας, όπως προσδιορίζεται στο σημείο 5.1.5.8. ανωτέρω. Καταγράφονται οι χρόνοι που μεσολάβησαν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή φόρτισης αστοχίας, που χρησιμοποιούνται για τον υπολογισμό στο παράρτημα 8, σημείο 6.
 5.2. Δοκιμή με κατασκευαστικά στοιχεία
 5.2.1.
 Προετοιμασία του REESS
 Η γήρανση του REESS ελέγχεται ώστε να επιβεβαιώνεται ότι το REESS έχει ολοκληρώσει τουλάχιστον 5 βασικούς κύκλους δοκιμών (όπως προβλέπεται στο παράρτημα 8 προσάρτημα 1).
 5.2.2.
 Εκφόρτιση του REESS
 Το REESS εκφορτίζεται στο 70 % ± 5 % της ονομαστικής ισχύος του συστήματος.
 Η εκφόρτιση σταματάει όταν επιτυγχάνεται η ελάχιστη κατάσταση φόρτισης που υποδεικνύεται από τον κατασκευαστή.
 5.2.3.
 Εμποτισμός
 Εντός 15 λεπτών μετά το τέλος της διαδικασίας εκφόρτισης του REESS που προσδιορίζεται στο σημείο 5.2.2. ανωτέρω και πριν από την έναρξη της δοκιμής εκπομπών υδρογονάνθρακα, το REESS υποβάλλεται σε διαδικασία εμποτισμού σε θερμοκρασία 293 K ± 2 K για ελάχιστο χρονικό διάστημα 12 ωρών και μέγιστο χρονικό διάστημα 36 ωρών.


text:
5.2.4.
 Δοκιμή εκπομπής υδρογόνου κατά τη διάρκεια κανονικής φόρτισης
 5.2.4.1.
 Πριν από την ολοκλήρωση της περιόδου εμποτισμού του REESS, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
 5.2.4.2.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.2.4.3.
 Στο τέλος της περιόδου εμποτισμού, το REESS μεταφέρεται στον θάλαμο μέτρησης.
 5.2.4.4.
 Το REESS φορτίζεται σύμφωνα με την προβλεπόμενη διαδικασία φόρτισης που προσδιορίζεται στο σημείο 5.2.4.7. κατωτέρω.
 5.2.4.5.
 Ο θάλαμος κλείνει και σφραγίζεται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
 5.2.4.6.
 Η κανονική φόρτιση της περιόδου δοκιμής εκπομπής υδρογόνου αρχίζει μόλις ο θάλαμος σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή κανονικής φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράρτημα 8, σημείο 6). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
 5.2.4.7.
 Διαδικασία κανονικής φόρτισης
 Η κανονική φόρτιση πραγματοποιείται με κατάλληλο φορτιστή και συνίσταται στα παρακάτω βήματα:
 α)
 φόρτιση με σταθερή ισχύ κατά τη διάρκεια t1·
 β)
 υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί στην ένταση που χρησιμοποιείται κατά τη διάρκεια της φόρτισης εξίσωσης.
 Ο τερματισμός των κριτηρίων φόρτισης του REESS αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και αν με τη βοήθεια των κατάλληλων οργάνων παρέχονται σαφείς ενδείξεις στον οδηγό ότι το REESS δεν είναι ακόμα πλήρως φορτισμένο.
 5.2.4.8.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.2.4.9.
 Η λήξη της περιόδου δειγματοληψίας εκπομπών πραγματοποιείται t1 + t2 ή t1 + 5 h μετά την έναρξη της αρχικής δειγματοληψίας, όπως προσδιορίζεται στο σημείο 5.2.4.6. ανωτέρω. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό στο παράρτημα 8, σημείο 6.
 5.2.5.
 Δοκιμή εκπομπής υδρογόνου με αστοχία φορτιστή
 5.2.5.1.
 Η διαδικασία της δοκιμής αρχίζει εντός επτά ημερών κατ’ ανώτατο όριο μετά την ολοκλήρωση της δοκιμής του σημείου 5.2.4. ανωτέρω και η δοκιμή αρχίζει με την εκφόρτιση του REESS του οχήματος σύμφωνα με το σημείο 5.2.2. ανωτέρω.
 5.2.5.2.
 Τα βήματα της διαδικασίας του σημείου 5.2.3. ανωτέρω επαναλαμβάνονται.
 5.2.5.3.
 Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
 5.2.5.4.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.2.5.5.
 Στο τέλος της διαδικασίας εμποτισμού, το REESS μεταφέρεται στον θάλαμο μέτρησης.
 5.2.5.6.
 Το REESS φορτίζεται σύμφωνα με τη διαδικασία φόρτισης αστοχίας που προσδιορίζεται στο σημείο 5.2.5.9. κατωτέρω.
 5.2.5.7.
 Ο θάλαμος